title: 2006/644/ΕΚ: Απόφαση της Επιτροπής, της 20ής Σεπτεμβρίου 2006 , για τη σύσταση ομάδας υψηλού επιπέδου για την πολυγλωσσία

text:
               23.9.2006

               EL

               Επίσημη Εφημερίδα της Ευρωπαϊκής Ένωσης

               L 263/12

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 20ής Σεπτεμβρίου 2006
   για τη σύσταση ομάδας υψηλού επιπέδου για την πολυγλωσσία
   (2006/644/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Με το άρθρο 149 παράγραφος 2 της συνθήκης για την ίδρυση της Ευρωπαϊκής Κοινότητας ανατίθεται στην Κοινότητα η αρμοδιότητα ανάπτυξης της ευρωπαϊκής διάστασης στον τομέα της εκπαίδευσης μέσω ιδίως της διδασκαλίας και της διάδοσης των γλωσσών των κρατών μελών.

               (2)

               Η Επιτροπή για να αναπτύξει μια νέα στρατηγική για την πολυγλωσσία, σύμφωνα με την ανακοίνωσή της με τίτλο «Ένα νέο στρατηγικό πλαίσιο για την πολυγλωσσία» (1), ενδεχομένως να χρειαστεί τη συνδρομή εμπειρογνωμόνων στο πλαίσιο ενός συμβουλευτικού φορέα.

               (3)

               Επομένως, είναι σκόπιμο να συσταθεί μια ομάδα εμπειρογνωμόνων στον τομέα της πολυγλωσσίας και να καθοριστούν τα καθήκοντα και η δομή της.

               (4)

               Η ομάδα πρέπει να συμβάλει στην παροχή στήριξης και συμβουλών για την ανάπτυξη πρωτοβουλιών και να προσφέρει νέα ώθηση και ιδέες για μια συνεκτική προσέγγιση της πολυγλωσσίας στην Ευρωπαϊκή Ένωση.

               (5)

               Η ομάδα πρέπει να απαρτίζεται από οκτώ έως δώδεκα μέλη.

               (6)

               Πρέπει να θεσπιστούν κανόνες για τη δημοσιοποίηση των πληροφοριών από τα μέλη της ομάδας με την επιφύλαξη των κανόνων της Επιτροπής στον τομέα της ασφάλειας που καθορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ (2).

               (7)

               Τα δεδομένα προσωπικού χαρακτήρα που αφορούν τα μέλη της ομάδας πρέπει να υποβάλλονται σε επεξεργασία σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (3),

         ΑΠΟΦΑΣΙΖΕΙ:
   Άρθρο 1
   Ομάδα υψηλού επιπέδου για την πολυγλωσσία
   Συγκροτείται ομάδα υψηλού επιπέδου για την πολυγλωσσία, στο εξής αποκαλούμενη «η ομάδα».
   Άρθρο 2
   Καθήκοντα
   Τα καθήκοντα της ομάδας συνίστανται στην ανταλλαγή ιδεών, εμπειριών και ορθών πρακτικών στον τομέα της πολυγλωσσίας και στη διατύπωση συστάσεων στην Επιτροπή για την ανάληψη σχετικών ενεργειών.
   Άρθρο 3
   Διαβουλεύσεις
   1.   Η Επιτροπή μπορεί να ζητεί τη γνώμη της ομάδας για οιοδήποτε ζήτημα σχετικό με την πολυγλωσσία.
   2.   Ο πρόεδρος της ομάδας μπορεί να προτρέπει την Επιτροπή να ζητεί τη γνώμη της ομάδας για ένα συγκεκριμένο ζήτημα.
   Άρθρο 4
   Σύνθεση — Διορισμός μελών
   1.   Η ομάδα απαρτίζεται από οκτώ έως δώδεκα μέλη.
   2.   Η Επιτροπή επιλέγει και διορίζει τα μέλη της ομάδας από ειδικούς σε θέματα πολυγλωσσίας.
   3.   Τα μέλη διορίζονται σε προσωπική βάση και παρέχουν συμβουλές κατ’ αμερόληπτο τρόπο στην Επιτροπή.
   4.   Τα μέλη της ομάδας παραμένουν στη θέση τους έως ότου αντικατασταθούν ή ανανεωθεί η εντολή τους.
   5.   Τα μέλη τα οποία δεν είναι πλέον σε θέση να συμβάλουν αποτελεσματικά στις εργασίες της ομάδας, παραιτούνται ή δεν πληρούν τις προϋποθέσεις που ορίζονται στην παράγραφο 3 του παρόντος άρθρου ή του άρθρου 287 της συνθήκης μπορούν να αντικατασταθούν για την εναπομένουσα περίοδο της θητείας τους.
   6.   Τα μέλη που διορίζονται σε προσωπική βάση υπογράφουν κάθε χρόνο βεβαίωση ότι θα ενεργούν υπέρ του δημόσιου συμφέροντος, καθώς και δήλωση σχετικά με την απουσία ή ύπαρξη κάθε συμφέροντος που ενδέχεται να επηρεάζει την αμεροληψία τους.
   7.   Τα ονόματα των μελών που διορίζονται σε προσωπική βάση δημοσιεύονται στο διαδικτυακό τόπο της ΓΔ EAC. Τα ονόματα των μελών συγκεντρώνονται, υποβάλλονται σε επεξεργασία και δημοσιεύονται σύμφωνα με τις διατάξεις του κανονισμού (ΕΚ) αριθ. 45/2001 (4).
   Άρθρο 5
   Λειτουργία
   1.   Η προεδρία της ομάδας ανατίθεται στο μέλος της Επιτροπής που είναι αρμόδιο για την πολυγλωσσία.
   2.   Σε συμφωνία με την Επιτροπή, επιτρέπεται η σύσταση υποομάδων για την εξέταση ειδικών ζητημάτων με βάση την εντολή που τους δίνει η ομάδα. Οι ομάδες αυτές διαλύονται αμέσως μετά την ολοκλήρωση της αποστολής τους.
   3.   Ο εκπρόσωπος της Επιτροπής μπορεί να ζητήσει από εμπειρογνώμονες ή παρατηρητές με ειδικές γνώσεις σε ένα θέμα της ημερήσιας διάταξης να συμμετάσχουν στις εργασίες της ομάδας ή μιας υποομάδας, εφόσον η παρουσία τους κρίνεται σκόπιμη ή/και αναγκαία.
   4.   Οι πληροφορίες που προκύπτουν από τη συμμετοχή στις εργασίες της ομάδας ή της υποομάδας δεν μπορούν να δημοσιοποιηθούν εφόσον η Επιτροπή κρίνει ότι πρόκειται για εμπιστευτικά θέματα.
   5.   Η ομάδα και οι υποομάδες της κατά κανόνα συνεδριάζουν στους χώρους της Επιτροπής και σύμφωνα με τις διαδικασίες και το χρονοδιάγραμμα που αυτή έχει ορίσει. Η Επιτροπή παρέχει γραμματειακές υπηρεσίες. Στις συνεδριάσεις δύνανται να συμμετέχουν υπάλληλοι της Επιτροπής για τους οποίους οι εργασίες της ομάδας ή των υποομάδων της παρουσιάζουν ενδιαφέρον.
   6.   Η ομάδα καταρτίζει τον εσωτερικό κανονισμό της με βάση τους πρότυπους κανόνες διαδικασίας τους οποίους έχει θεσπίσει η Επιτροπή.
   7.   Η Επιτροπή δύναται να δημοσιεύει [στο Διαδίκτυο], στην αυθεντική γλώσσα του εκάστοτε εγγράφου, περιλήψεις, συμπεράσματα, ή επιμέρους συμπεράσματα ή έγγραφα εργασίας της ομάδας.
   Άρθρο 6
   Έξοδα συνεδριάσεων
   Η Επιτροπή επιστρέφει τα έξοδα ταξιδίου και, κατά περίπτωση, διαμονής των μελών, εμπειρογνωμόνων και παρατηρητών που συνδέονται με δραστηριότητες της ομάδας με βάση τους κανόνες της Επιτροπής που ισχύουν σε θέματα αποζημίωσης εξωτερικών εμπειρογνωμόνων.
   Τα μέλη δεν αμείβονται για τις υπηρεσίες που παρέχουν.
   Τα έξοδα συνεδριάσεων επιστρέφονται εντός των ορίων του ετήσιου προϋπολογισμού που διατίθεται στην ομάδα από τις αρμόδιες υπηρεσίες της Επιτροπής.
   Άρθρο 7
   Έναρξη ισχύος
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Σεπτεμβρίου 2006.

            Για την Επιτροπή

         Ján FIGEĽ

            Μέλος της Επιτροπής

      (1)  COM(2005) 596 τελικό.

      (2)  ΕΕ L 317 της 3.12.2001, σ. 1. Απόφαση όπως τροποποιήθηκε τελευταία με την απόφαση 2006/548/ΕΚ, Ευρατόμ (ΕΕ L 215 της 5.8.2006, σ. 38).

      (3)  ΕΕ L 8 της 12.1.2001, σ. 1.

      (4)  Σε δεόντως αιτιολογημένες περιπτώσεις, μπορούν να γίνουν εξαιρέσεις από τον κανόνα που διέπει τη δημοσίευση των ονομάτων των μελών.


title: Απόφαση (ΕΕ) 2017/124 της Επιτροπής, της 24ης Ιανουαρίου 2017, για την τροποποίηση του παραρτήματος της νομισματικής σύμβασης μεταξύ της Ευρωπαϊκής Ένωσης και του Κράτους της Πόλεως του Βατικανού

text:
                  25.1.2017

                  EL

                  Επίσημη Εφημερίδα της Ευρωπαϊκής Ένωσης

                  L 19/64

            ΑΠΌΦΑΣΗ (ΕΕ) 2017/124 ΤΗΣ ΕΠΙΤΡΟΠΉΣ
      της 24ης Ιανουαρίου 2017
      για την τροποποίηση του παραρτήματος της νομισματικής σύμβασης μεταξύ της Ευρωπαϊκής Ένωσης και του Κράτους της Πόλεως του Βατικανού
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τη νομισματική σύμβαση, της 17ης Δεκεμβρίου 2009, μεταξύ της Ευρωπαϊκής Ένωσης και του Κράτους της Πόλεως του Βατικανού, και ιδίως το άρθρο 8 παράγραφος 3,
      Εκτιμώντας τα ακόλουθα:

                  (1)

                  Το άρθρο 8 παράγραφος 1 της νομισματικής σύμβασης μεταξύ της Ευρωπαϊκής Ένωσης και του Κράτους της Πόλεως του Βατικανού («η νομισματική σύμβαση») απαιτεί από το Κράτος της Πόλεως του Βατικανού να εφαρμόζει τις νομικές πράξεις και τους κανόνες της Ένωσης σχετικά με τα τραπεζογραμμάτια και τα κέρματα σε ευρώ, την πρόληψη της νομιμοποίησης εσόδων από παράνομες δραστηριότητες, την πρόληψη της απάτης και της παραχάραξης ρευστών και μη ρευστών μέσων πληρωμής, μεταλλίων και μαρκών, καθώς και τις υποχρεώσεις υποβολής στατιστικών στοιχείων. Οι εν λόγω πράξεις και κανόνες απαριθμούνται στο παράρτημα της νομισματικής σύμβασης.

                  (2)

                  Το παράρτημα της νομισματικής σύμβασης πρέπει να τροποποιείται από την Επιτροπή κάθε έτος προκειμένου να λαμβάνονται υπόψη οι νέες σχετικές νομικές πράξεις και κανόνες της Ένωσης, καθώς και οι τροποποιήσεις όσων ήδη ισχύουν.

                  (3)

                  Ορισμένες νέες σχετικές νομικές πράξεις και κανόνες της Ένωσης, καθώς και ορισμένες τροποποιήσεις των ισχυουσών νομικών πράξεων, εκδόθηκαν και θα πρέπει να προστεθούν στο παράρτημα.

                  (4)

                  Συνεπώς, το παράρτημα της νομισματικής σύμβασης θα πρέπει να τροποποιηθεί αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα της νομισματικής σύμβασης μεταξύ της Ευρωπαϊκής Ένωσης και του Κράτους της Πόλεως του Βατικανού αντικαθίσταται από το κείμενο του παραρτήματος της παρούσας απόφασης.
      Άρθρο 2
      Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

         Βρυξέλλες, 24 Ιανουαρίου 2017.

               Για την Επιτροπή

               Ο Πρόεδρος

            Jean-Claude JUNCKER

         ΠΑΡΑΡΤΗΜΑ

               «ΠΑΡΑΡΤΗΜΑ

                           ΝΟΜΙΚΈΣ ΔΙΑΤΆΞΕΙΣ ΠΡΟΣ ΕΦΑΡΜΟΓΉ

                           ΠΡΟΘΕΣΜΊΑ ΕΦΑΡΜΟΓΉΣ

                           Πρόληψη της νομιμοποίησης εσόδων από παράνομες δραστηριότητες

                           1

                              Οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15) (*1)

                           31 Δεκεμβρίου 2010

                           Τροποποιήθηκε με την ακόλουθη πράξη:

                           2

                           Οδηγία 2008/20/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για την τροποποίηση της οδηγίας 2005/60/ΕΚ σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας, όσον αφορά τις εκτελεστικές αρμοδιότητες που ανατίθενται στην Επιτροπή (ΕΕ L 76 της 19.3.2008, σ. 46).

                           Συμπληρώθηκε με τις ακόλουθες πράξεις:

                           3

                           Απόφαση-πλαίσιο 2001/500/ΔΕΥ του Συμβουλίου, της 26ης Ιουνίου 2001, για το ξέπλυμα χρήματος, τον προσδιορισμό, τον εντοπισμό, τη δέσμευση, την κατάσχεση και τη δήμευση των οργάνων και των προϊόντων του εγκλήματος (ΕΕ L 182 της 5.7.2001, σ. 1).

                           4

                           Κανονισμός (ΕΚ) αριθ. 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα (ΕΕ L 309 της 25.11.2005, σ. 9).

                           5

                           Οδηγία 2006/70/ΕΚ της Επιτροπής, της 1ης Αυγούστου 2006, για τη θέσπιση μέτρων εφαρμογής της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου όσον αφορά τον ορισμό του πολιτικώς εκτεθειμένου προσώπου και τα τεχνικά κριτήρια για την εφαρμογή της απλουστευμένης δέουσας επιμέλειας ως προς τον πελάτη και την εφαρμογή της εξαίρεσης σε περιπτώσεις άσκησης χρηματοπιστωτικής δραστηριότητας σε περιστασιακή ή πολύ περιορισμένη βάση (ΕΕ L 214 της 4.8.2006, σ. 29) (*2)

                           6

                           Κανονισμός (ΕΚ) αριθ. 1781/2006 του Ευρωπαϊκού Κοινοβουλίου και του Συμβουλίου, της 15ης Νοεμβρίου 2006, περί των πληροφοριών για τον πληρωτή που συνοδεύουν τις μεταφορές χρηματικών ποσών (ΕΕ L 345 της 8.12.2006, σ. 1).

                           7

                              Οδηγία 2014/42/EE του Ευρωπαϊκού Κοινοβουλίου και του Συμβουλίου, της 3ης Απριλίου 2014, σχετικά με τη δέσμευση και τη δήμευση οργάνων και προϊόντων εγκλήματος στην Ευρωπαϊκή Ένωση (ΕΕ L 127 της 29.4.2014, σ. 39).

                           31 Δεκεμβρίου 2016 (2)

                           8

                              Κανονισμός (ΕΕ) 2015/847 του Ευρωπαϊκού Κοινοβουλίου και του Συμβουλίου, της 20ής Μαΐου 2015, περί στοιχείων που συνοδεύουν τις μεταφορές χρηματικών ποσών και περί κατάργησης του κανονισμού (ΕΚ) αριθ. 1781/2006 (ΕΕ L 141 της 5.6.2015, σ. 1).

                           31 Δεκεμβρίου 2017 (3)

                           9

                              Οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141 της 5.6.2015, σ. 73).

                           31 Δεκεμβρίου 2017 (3)

                           Πρόληψη της απάτης και της παραχάραξης και κιβδηλείας

                           10

                              Απόφαση-πλαίσιο 2001/413/ΔΕΥ του Συμβουλίου, της 28ης Μαΐου 2001, για την καταπολέμηση της απάτης και της πλαστογραφίας που αφορούν τα μέσα πληρωμής πλην των μετρητών (ΕΕ L 149 της 2.6.2001, σ. 1).

                           31 Δεκεμβρίου 2010

                           11

                              Κανονισμός (ΕΚ) αριθ. 1338/2001 του Συμβουλίου, της 28ης Ιουνίου 2001, σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία (ΕΕ L 181 της 4.7.2001, σ. 6).

                           31 Δεκεμβρίου 2010

                           Τροποποιήθηκε με την ακόλουθη πράξη:

                           12

                           Κανονισμός (ΕΚ) αριθ. 44/2009 του Συμβουλίου, της 18ης Δεκεμβρίου 2008, για την τροποποίηση του κανονισμού (ΕΚ) αριθ. 1338/2001 σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία (ΕΕ L 17 της 22.1.2009, σ. 1).

                           13

                              Κανονισμός (ΕΚ) αριθ. 2182/2004 του Συμβουλίου, της 6ης Δεκεμβρίου 2004, σχετικά με τα μετάλλια και τις μάρκες που προσομοιάζουν με τα κέρματα ευρώ (ΕΕ L 373 της 21.12.2004, σ. 1).

                           31 Δεκεμβρίου 2010

                           Τροποποιήθηκε με την ακόλουθη πράξη:

                           14

                           Κανονισμός (ΕΚ) αριθ. 46/2009 του Συμβουλίου, της 18ης Δεκεμβρίου 2008, για την τροποποίηση του κανονισμού (ΕΚ) αριθ. 2182/2004 σχετικά με τα μετάλλια και τις μάρκες που προσομοιάζουν με τα κέρματα ευρώ (ΕΕ L 17 της 22.1.2009, σ. 5).

                           15

                              Οδηγία 2014/62/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, σχετικά με την προστασία του ευρώ και άλλων νομισμάτων από την παραχάραξη και την κιβδηλεία μέσω του ποινικού δικαίου, και για την αντικατάσταση της απόφασης-πλαισίου 2000/383/ΔΕΥ του Συμβουλίου (ΕΕ L 151 της 21.5.2014, σ. 1).

                           31 Δεκεμβρίου 2016 (2)

                           Κανόνες για τα τραπεζογραμμάτια και τα κέρματα σε ευρώ

                           16

                              Συμπεράσματα του Συμβουλίου της 23ης Νοεμβρίου 1998 και της 5ης Νοεμβρίου 2002 για τα συλλεκτικά νομίσματα

                           31 Δεκεμβρίου 2010

                           17

                              Συμπεράσματα του Συμβουλίου της 10ης Μαΐου 1999 για το σύστημα ελέγχου της ποιότητας των κερμάτων σε ευρώ

                           31 Δεκεμβρίου 2010

                           18

                              Ανακοίνωση της Επιτροπής της 22ας Οκτωβρίου 2001 σχετικά με την προστασία του δικαιώματος πνευματικής ιδιοκτησίας όσον αφορά την παράσταση της κοινής όψης των κερμάτων ευρώ [C(2001) 600 τελικό] (ΕΕ C 318 της 13.11.2001, σ. 3).

                           31 Δεκεμβρίου 2010

                           19

                              Κατευθυντήρια γραμμή ΕΚΤ/2003/5 της Ευρωπαϊκής Κεντρικής Τράπεζας, της 20ής Μαρτίου 2003, σχετικά με την εφαρμογή μέτρων κατά των προϊόντων παράνομης αναπαραγωγής τραπεζογραμματίων ευρώ και την ανταλλαγή και απόσυρση των τραπεζογραμματίων ευρώ (ΕΕ L 78 της 25.3.2003, σ. 20).

                           31 Δεκεμβρίου 2010

                           Τροποποιήθηκε με την ακόλουθη πράξη:

                           20

                           Κατευθυντήρια γραμμή ΕΚΤ/2013/11 της Ευρωπαϊκής Κεντρικής Τράπεζας, της 19ης Απριλίου 2013, που τροποποιεί την κατευθυντήρια γραμμή ΕΚΤ/2003/5 σχετικά με την εφαρμογή μέτρων κατά των προϊόντων παράνομης αναπαραγωγής τραπεζογραμματίων ευρώ και την ανταλλαγή και απόσυρση τραπεζογραμματίων ευρώ (ΕΕ L 118 της 30.4.2013, σ. 43).

                           31 Δεκεμβρίου 2014 (1)

                           21

                              Απόφαση ΕΚΤ/2010/14 της Ευρωπαϊκής Κεντρικής Τράπεζας, της 16ης Σεπτεμβρίου 2010, σχετικά με τους ελέγχους γνησιότητας και καταλληλότητας των τραπεζογραμματίων ευρώ και την εκ νέου θέση αυτών σε κυκλοφορία (ΕΕ L 267 της 9.10.2010, σ. 1).

                           31 Δεκεμβρίου 2012

                           Τροποποιήθηκε με την ακόλουθη πράξη:

                           22

                           Απόφαση ΕΚΤ/2012/19 της Ευρωπαϊκής Κεντρικής Τράπεζας, της 7ης Σεπτεμβρίου 2012 (ΕΕ L 253 της 20.9.2012, σ. 19).

                           31 Δεκεμβρίου 2013 (1)

                           23

                              Κανονισμός (ΕΕ) αριθ. 1210/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, σχετικά με την εξακρίβωση της γνησιότητας των κερμάτων ευρώ και τη διαχείριση κερμάτων ευρώ ακατάλληλων για κυκλοφορία (ΕΕ L 339 της 22.12.2010, σ. 1).

                           31 Δεκεμβρίου 2012

                           24

                              Κανονισμός (ΕΕ) αριθ. 651/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με την έκδοση κερμάτων ευρώ (ΕΕ L 201 της 27.7.2012, σ. 135).

                           31 Δεκεμβρίου 2013 (1)

                           25

                              Απόφαση ΕΚΤ/2013/10 της Ευρωπαϊκής Κεντρικής Τράπεζας, της 19ης Απριλίου 2013, σχετικά με τις ονομαστικές αξίες, τις προδιαγραφές, την αναπαραγωγή, την ανταλλαγή και την απόσυρση των τραπεζογραμματίων ευρώ (ΕΕ L 118 της 30.4.2013, σ. 37).

                           31 Δεκεμβρίου 2014 (1)

                           26

                              Κανονισμός (ΕΕ) αριθ. 729/2014 του Συμβουλίου, της 24ης Ιουνίου 2014, για την ονομαστική αξία και τις τεχνικές προδιαγραφές των κερμάτων σε ευρώ που τίθενται σε κυκλοφορία (ΕΕ L 194 της 2.7.2014, σ. 1).

                           31 Δεκεμβρίου 2013 (2)

                  Τμήμα του παραρτήματος της νομισματικής σύμβασης σύμφωνα με την ειδική ρύθμιση της μεικτής επιτροπής κατόπιν αιτήσεως της Αγίας Έδρας και του Κράτους της Πόλεως του Βατικανού σχετικά με τη συμπερίληψη των σχετικών κανόνων που εφαρμόζονται σε οντότητες που ασκούν οικονομικές δραστηριότητες σε επαγγελματική βάση

                           ΣΧΕΤΙΚΆ ΤΜΉΜΑΤΑ ΤΩΝ ΑΚΌΛΟΥΘΩΝ ΝΟΜΙΚΏΝ ΠΡΆΞΕΩΝ

                           ΠΡΟΘΕΣΜΊΑ ΕΦΑΡΜΟΓΉΣ

                           27

                              Οδηγία 86/635/ΕΟΚ του Συμβουλίου, της 8ης Δεκεμβρίου 1986, για τους ετήσιους και ενοποιημένους λογαριασμούς των τραπεζών και λοιπών άλλων χρηματοπιστωτικών ιδρυμάτων (ΕΕ L 372 της 31.12.1986, σ. 1).

                           31 Δεκεμβρίου 2016 (2)

                           Τροποποιήθηκε με τις ακόλουθες πράξεις:

                           28

                           Οδηγία 2001/65/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001 (ΕΕ L 283 της 27.10.2001, σ. 28).

                           29

                           Οδηγία 2003/51/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2003 (ΕΕ L 178 της 17.7.2003, σ. 16).

                           30

                           Οδηγία 2006/46/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006 (ΕΕ L 224 της 16.8.2006, σ. 1).

                           31

                              Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338).

                           31 Δεκεμβρίου 2017 (2)

                           32

                              Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).

                           31 Δεκεμβρίου 2017 (2)

                           Τροποποιήθηκε με την ακόλουθη πράξη:

                           33

                           Κατ' εξουσιοδότηση κανονισμός (ΕΕ) 2015/62 της Επιτροπής, της 10ης Οκτωβρίου 2014, για την τροποποίηση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τον δείκτη μόχλευσης (ΕΕ L 11 της 17.1.2015, σ. 37).

                           31 Δεκεμβρίου 2017 (3)

                           Συμπληρώθηκε με την ακόλουθη πράξη:

                           34

                           Κατ' εξουσιοδότηση κανονισμός (ΕΕ) αριθ. 241/2014 της Επιτροπής, της 7ης Ιανουαρίου 2014, για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις απαιτήσεις ιδίων κεφαλαίων για ιδρύματα (ΕΕ L 74 της 14.3.2014, σ. 8).

                           31 Δεκεμβρίου 2017 (3)

                           Τροποποιήθηκε με τις ακόλουθες πράξεις:

                           35

                           Κατ' εξουσιοδότηση κανονισμός (ΕΕ) 2015/923 της Επιτροπής, της 11ης Μαρτίου 2015, για την τροποποίηση του κατ' εξουσιοδότηση κανονισμού (ΕΕ) αριθ. 241/2014 της Επιτροπής για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις απαιτήσεις ιδίων κεφαλαίων για ιδρύματα (ΕΕ L 150 της 17.6.2015, σ. 1).

                           31 Δεκεμβρίου 2017 (3)

                           36

                           Κατ' εξουσιοδότηση κανονισμός (ΕΕ) 2015/61 της Επιτροπής, της 10ης Οκτωβρίου 2014, για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά την απαίτηση κάλυψης του κινδύνου ρευστότητας για τα πιστωτικά ιδρύματα (ΕΕ L 11 της 17.1.2015, σ. 1).

                           31 Δεκεμβρίου 2017 (3)

                           37

                              Κανονισμός (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την κατάχρηση της αγοράς (κανονισμός για την κατάχρηση της αγοράς) και την κατάργηση της οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου και των οδηγιών της Επιτροπής 2003/124/ΕΚ, 2003/125/ΕΚ και 2004/72/ΕΚ (ΕΕ L 173 της 12.6.2014, σ. 1).

                           30 Σεπτεμβρίου 2018 (4)

                           Συμπληρώθηκε με τις ακόλουθες πράξεις:

                           38

                           Εκτελεστική οδηγία (EE) 2015/2392 της Επιτροπής, της 17ης Δεκεμβρίου 2015, για τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου όσον αφορά την υποβολή αναφορών στις αρμόδιες αρχές σχετικά με πραγματικές ή πιθανές παραβάσεις του εν λόγω κανονισμού (ΕΕ L 332 της 18.12.2015, σ. 126).

                           30 Σεπτεμβρίου 2018 (4)

                           39

                           Εκτελεστικός κανονισμός (ΕΕ) 2016/347 της Επιτροπής, της 10ης Μαρτίου 2016, για τον καθορισμό εκτελεστικών τεχνικών προτύπων όσον αφορά τον ακριβή μορφότυπο των καταλόγων προσώπων που κατέχουν προνομιακές πληροφορίες και την επικαιροποίηση των εν λόγω καταλόγων σύμφωνα με τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου (ΕΕ L 65 της 11.3.2016, σ. 49).

                           30 Σεπτεμβρίου 2018 (4)

                           40

                           Εκτελεστικός κανονισμός (ΕΕ) 2016/378 της Επιτροπής, της 11ης Μαρτίου 2016, για τον καθορισμό εκτελεστικών τεχνικών προτύπων όσον αφορά το χρονοδιάγραμμα, τον μορφότυπο και το υπόδειγμα για την υποβολή των κοινοποιήσεων στις αρμόδιες αρχές σύμφωνα με τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου (ΕΕ L 72 της 17.3.2016, σ. 1).

                           30 Σεπτεμβρίου 2018 (4)

                           41

                           Κατ' εξουσιοδότηση κανονισμός (ΕΕ) 2016/522 της Επιτροπής, της 17ης Δεκεμβρίου 2015, για τη συμπλήρωση του κανονισμού (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου όσον αφορά την εξαίρεση ορισμένων δημόσιων φορέων και κεντρικών τραπεζών τρίτων χωρών, τις ενδείξεις χειραγώγησης της αγοράς, τα όρια δημοσιοποίησης, την αρμόδια αρχή για τις γνωστοποιήσεις των καθυστερήσεων, την άδεια για τη διενέργεια συναλλαγών κατά τη διάρκεια κλειστών περιόδων και τα είδη των κοινοποιήσιμων συναλλαγών διευθυντικών στελεχών (ΕΕ L 88 της 5.4.2016, σ. 1).

                           30 Σεπτεμβρίου 2018 (4)

                           42

                           Εκτελεστικός κανονισμός (ΕΕ) 2016/523 της Επιτροπής, της 10ης Μαρτίου 2016, για τον καθορισμό εκτελεστικών τεχνικών προτύπων όσον αφορά τον μορφότυπο και το υπόδειγμα για τη γνωστοποίηση και τη δημοσιοποίηση των συναλλαγών προσώπων που ασκούν διευθυντικά καθήκοντα σύμφωνα με τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου (ΕΕ L 88 της 5.4.2016, σ. 19).

                           30 Σεπτεμβρίου 2018 (4)

                           43

                              Οδηγία 2014/57/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, περί ποινικών κυρώσεων για την κατάχρηση αγοράς (οδηγία για την κατάχρηση αγοράς) (ΕΕ L 173 της 12.6.2014, σ. 179).

                           30 Σεπτεμβρίου 2018 (4)

                           Νομοθεσία σχετικά με τη συλλογή στατιστικών στοιχείων

                           44

                              Κατευθυντήρια γραμμή ΕΚΤ/2013/24 της Ευρωπαϊκής Κεντρικής Τράπεζας, της 25ης Ιουλίου 2013, σχετικά με τις υποχρεώσεις παροχής στατιστικών στοιχείων που θεσπίζει η Ευρωπαϊκή Κεντρική Τράπεζα στον τομέα των τριμηνιαίων χρηματοοικονομικών λογαριασμών (ΕΕ L 2 της 7.1.2014, σ. 34).

                           31 Δεκεμβρίου 2016 (2)

                           Τροποποιήθηκε με την ακόλουθη πράξη:

                           45

                           Κατευθυντήρια γραμμή (ΕΕ) 2016/66 της Ευρωπαϊκής Κεντρικής Τράπεζας, της 26ης Νοεμβρίου 2015, που τροποποιεί την κατευθυντήρια γραμμή ΕΚΤ/2013/24 σχετικά με τις υποχρεώσεις παροχής στατιστικών στοιχείων που θεσπίζει η ΕΚΤ στον τομέα των τριμηνιαίων χρηματοοικονομικών λογαριασμών (ΕΚΤ/2015/40) (ΕΕ L 14 της 21.1.2016, σ. 36).

                           31 Μαρτίου 2017 (4)

                           46

                              Κανονισμός (ΕΕ) αριθ. 1071/2013 της Ευρωπαϊκής Κεντρικής Τράπεζας, της 24ης Σεπτεμβρίου 2013, σχετικά με τη λογιστική κατάσταση του τομέα των νομισματικών χρηματοπιστωτικών ιδρυμάτων (ΕΚΤ/2013/33) (ΕΕ L 297 της 7.11.2013, σ. 1).

                           31 Δεκεμβρίου 2016 (2)

                           Τροποποιήθηκε με την ακόλουθη πράξη:

                           47

                           Κανονισμός (ΕΕ) αριθ. 1375/2014 της Ευρωπαϊκής Κεντρικής Τράπεζας, της 10ης Δεκεμβρίου 2014, που τροποποιεί τον κανονισμό (ΕΕ) αριθ. 1071/2013 (ΕΚΤ/2013/33) σχετικά με τη λογιστική κατάσταση του τομέα των νομισματικών χρηματοπιστωτικών ιδρυμάτων (ΕΚΤ/2014/51) (ΕΕ L 366 της 20.12.2014, σ. 77).

                           48

                              Κανονισμός (ΕΕ) αριθ. 1072/2013 της Ευρωπαϊκής Κεντρικής Τράπεζας, της 24ης Σεπτεμβρίου 2013, σχετικά με τα στατιστικά στοιχεία επιτοκίων των νομισματικών χρηματοπιστωτικών ιδρυμάτων (ΕΚΤ/2013/34) (ΕΕ L 297 της 7.11.2013, σ. 51).

                           31 Δεκεμβρίου 2016 (2)

                           Τροποποιήθηκε με την ακόλουθη πράξη:

                           49

                           Κανονισμός (ΕΕ) αριθ. 756/2014 της Ευρωπαϊκής Κεντρικής Τράπεζας, της 8ης Ιουλίου 2014, που τροποποιεί τον κανονισμό (ΕΕ) αριθ. 1072/2013 (ΕΚΤ/2013/34) σχετικά με τα στατιστικά στοιχεία επιτοκίων των νομισματικών χρηματοπιστωτικών ιδρυμάτων (ΕΚΤ/2014/30) (ΕΕ L 205 της 12.7.2014, σ. 14).

                           50

                              Κατευθυντήρια γραμμή ΕΚΤ/2014/15 της Ευρωπαϊκής Κεντρικής Τράπεζας, της 4ης Απριλίου 2014, σχετικά με τη νομισματική και χρηματοπιστωτική στατιστική (ΕΕ L 340 της 26.11.2014, σ. 1).

                           31 Δεκεμβρίου 2016 (2)

                           Τροποποιήθηκε με τις ακόλουθες πράξεις:

                           51

                           Κατευθυντήρια γραμμή ΕΚΤ/2014/43 της Ευρωπαϊκής Κεντρικής Τράπεζας, της 6ης Νοεμβρίου 2014, που τροποποιεί την κατευθυντήρια γραμμή ΕΚΤ/2014/15 σχετικά με τη νομισματική και χρηματοπιστωτική στατιστική (ΕΕ L 93 της 9.4.2015, σ. 82).

                           52

                           Κατευθυντήρια γραμμή (ΕΕ) 2016/450 της Ευρωπαϊκής Κεντρικής Τράπεζας, της 4ης Δεκεμβρίου 2015, που τροποποιεί την κατευθυντήρια γραμμή ΕΚΤ/2014/15 σχετικά με τη νομισματική και χρηματοπιστωτική στατιστική (ΕΚΤ/2015/44) (ΕΕ L 86 της 1.4.2016, σ. 42).

                           31 Μαρτίου 2017 (4)

            (1)  Οι εν λόγω προθεσμίες συμφωνήθηκαν από τη μεικτή επιτροπή του 2013.

            (2)  Οι εν λόγω προθεσμίες συμφωνήθηκαν από τη μεικτή επιτροπή του 2014.

            (3)  Οι εν λόγω προθεσμίες συμφωνήθηκαν από τη μεικτή επιτροπή του 2015.

            (4)  Οι εν λόγω προθεσμίες συμφωνήθηκαν από τη μεικτή επιτροπή του 2016.

            (*1)  Η οδηγία 2005/60/ΕΚ καταργείται με την οδηγία (ΕΕ) 2015/849, αλλά παραμένει στο παράρτημα μέχρι την προθεσμία που καθορίζεται για τη μεταφορά στο εθνικό δίκαιο της οδηγίας (ΕΕ) 2015/849.

            (*2)  Η οδηγία 2006/70/ΕΚ της Επιτροπής καταργείται με την οδηγία (ΕΕ) 2015/849, αλλά παραμένει στο παράρτημα μέχρι την προθεσμία που καθορίζεται για τη μεταφορά στο εθνικό δίκαιο της οδηγίας (ΕΕ) 2015/849.»


title: 2006/178/ΕΚ: Απόφαση της Επιτροπής, της  27ης Φεβρουαρίου 2006 , για τη συγκρότηση ομάδας εμπειρογνωμόνων υψηλού επιπέδου σχετικά με ψηφιακές βιβλιοθήκες  (Το παρόν κείμενο ακυρώνει και αντικαθιστά το κείμενο που δημοσιεύθηκε στην  Επίσημη Εφημερίδα L 46 της 16ης Φεβρουαρίου 2006, σ. 32 )

text:
               4.3.2006

               EL

               Επίσημη Εφημερίδα της Ευρωπαϊκής Ένωσης

               L 63/25

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 27ης Φεβρουαρίου 2006
   για τη συγκρότηση ομάδας εμπειρογνωμόνων υψηλού επιπέδου σχετικά με ψηφιακές βιβλιοθήκες
   (Το παρόν κείμενο ακυρώνει και αντικαθιστά το κείμενο που δημοσιεύθηκε στην Επίσημη Εφημερίδα L 46 της 16ης Φεβρουαρίου 2006, σ. 32)
   (2006/178/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Με το άρθρο 157 της συνθήκης για την ίδρυση της Ευρωπαϊκής Κοινότητας ανατίθεται στην Κοινότητα και στα κράτη μέλη η μέριμνα για την εξασφάλιση των αναγκαίων προϋποθέσεων για την ανταγωνιστικότητα της βιομηχανίας της Κοινότητας. Στο άρθρο 151 προβλέπεται ότι η Κοινότητα συμβάλλει στην ανάπτυξη των πολιτισμών των κρατών μελών και σέβεται την εθνική και περιφερειακή πολυμορφία τους, ενώ ταυτόχρονα προβάλλει την κοινή πολιτιστική κληρονομιά.

               (2)

               Με την ανακοίνωση της Επιτροπής με τίτλο «Η στρατηγική i2010 — Ευρωπαϊκή κοινωνία της πληροφορίας για την ανάπτυξη και την απασχόληση» (1) αναγγέλθηκε η ανάληψη εμβληματικής πρωτοβουλίας σχετικά με τις ψηφιακές βιβλιοθήκες.

               (3)

               Στην ανακοίνωση της Επιτροπής με τίτλο «i2010: ψηφιακές βιβλιοθήκες» (2) (εφεξής αποκαλούμενη «η ανακοίνωση») γνωστοποιήθηκε η δημιουργία ομάδας εμπειρογνωμόνων υψηλού επιπέδου με θέμα τις ψηφιακές βιβλιοθήκες που θα συμβουλεύει την Επιτροπή σχετικά με τον βέλτιστο τρόπο αντιμετώπισης των προκλήσεων οργανωτικού, νομικού και τεχνικού χαρακτήρα σε ευρωπαϊκό επίπεδο.

               (4)

               Στη λευκή βίβλο για την ευρωπαϊκή πολιτική στις επικοινωνίες (3), η οποία εγκρίθηκε από την Επιτροπή την 1η Φεβρουαρίου 2006, αναφέρεται ο ουσιαστικός ρόλος που μπορούν να διαδραματίσουν οι ψηφιακές βιβλιοθήκες παρέχοντας στους ευρωπαίους πολίτες ελεύθερη πρόσβαση σε πληροφορίες σχετικά με την Ευρώπη, μέσω τεχνολογιών των πληροφοριών.

               (5)

               Η ομάδα πρέπει να συμβάλει σε κοινώς απόδεκτή στρατηγική προοπτική για τις ευρωπαϊκές ψηφιακές βιβλιοθήκες.

               (6)

               Η ομάδα πρέπει να απαρτίζεται από εμπειρογνώμονες με μεγάλη ειδίκευση σε θέματα ψηφιακών βιβλιοθηκών, οι οποίοι θα διορίζονται με προσωποπαγή ιδιότητα.

               (7)

               Κατά συνέπεια πρέπει να συγκροτηθεί η «ομάδα υψηλού επιπέδου για ψηφιακές βιβλιοθήκες» και να καθοριστούν λεπτομερώς οι αρμοδιότητες και οι δομές της.

         ΑΠΟΦΑΣΙΖΕΙ:
   Άρθρο 1
   Με την παρούσα συγκροτείται από την Επιτροπή «ομάδα εμπειρογνωμόνων υψηλού επιπέδου σχετικά με ψηφιακές βιβλιοθήκες», εφεξής καλούμενη «η ομάδα».
   Άρθρο 2
   Καθήκοντα
   H Επιτροπή δύναται να συμβουλεύεται την ομάδα για κάθε ζήτημα που αφορά την υλοποίηση της πρωτοβουλίας σχετικά με τις ψηφιακές βιβλιοθήκες, όπως ορίζεται στην ανακοίνωση.
   Τα καθήκοντα της ομάδας είναι:

               —

               να συμβουλεύει την Επιτροπή σχετικά με τον βέλτιστο τρόπο αντιμετώπισης των οργανωτικών, νομικών και τεχνικών προβλημάτων σε ευρωπαϊκό επίπεδο·

               —

               να συμβάλει στη δημιουργία κοινώς αποδεκτής στρατηγικής προοπτικής για τις ευρωπαϊκές ψηφιακές βιβλιοθήκες.

         Άρθρο 3
   Σύνθεση — διορισμός
   1.   Ο Γενικός Διευθυντής της ΓΔ «Κοινωνία της πληροφορίας και Μέσα επικοινωνίας» ή ο εκπρόσωπός του είναι αρμόδιος για τον διορισμό των μελών της ομάδας. Τα μέλη θα διορίζονται ως εμπειρογνώμονες υψηλού επιπέδου με μεγάλη ειδίκευση σε θέματα ψηφιακών βιβλιοθηκών.
   2.   Η ομάδα αποτελείται από έως και 20 μέλη.
   3.   Ισχύουν οι ακόλουθες διατάξεις:

               —

               Τα μέλη διορίζονται προσωποπαγώς ως εμπειρογνώμονες υψηλού επιπέδου σε θέματα ψηφιακών βιβλιοθηκών και οφείλουν να συμβουλεύουν την Επιτροπή ανεξάρτητα από κάθε εξωτερικό επηρεασμό.

               —

               Ο διορισμός των μελών θα γίνει ώστε, στο μέτρο του δυνατού, να εξασφαλίζεται κατάλληλη ισορροπία όσον αφορά:

                           —

                           το εύρος εξειδίκευσης·

                           —

                           τη γεωγραφική προέλευση·

                           —

                           το φύλο.

               —

               Η ομάδα θα περιλαμβάνει εμπειρογνώμονες από τις ακόλουθες κατηγορίες:

                           —

                           οργανισμοί διατήρησης της μνήμης (βιβλιοθήκες, αρχεία, μουσεία)·

                           —

                           συγγραφείς, εκδότες και πάροχοι περιεχομένου·

                           —

                           κλάδος ΤΠΕ (π.χ. μηχανές αναζήτησης, πάροχοι τεχνολογίας)·

                           —

                           επιστημονική και ερευνητική οργανισμοί, πανεπιστημιακό περιβάλλον.

               —

               Τα μέλη δεν επιτρέπεται να ορίζουν αναπληρωτή που θα τους αντικαθιστά.

               —

               Τα μέλη διορίζονται για διετή ανανεώσιμη θητεία. Παραμένουν στα καθήκοντά τους έως ότου αντικατασταθούν ή λήξει η θητεία τους.

               —

               Μέλη που δεν είναι πλέον σε θέση να συμβάλλουν αποτελεσματικά στις εργασίες της ομάδας, που υποβάλλουν την παραίτησή τους ή που δεν τηρούν τους όρους της πρώτης ή της πέμπτης περίπτωσης της παρούσας παραγράφου ή του άρθρου 287 της συνθήκης για την ίδρυση της Ευρωπαϊκής Κοινότητας, είναι δυνατόν να αντικατασταθούν για το υπόλοιπο χρονικό διάστημα της θητείας τους.

               —

               Τα μέλη αναλαμβάνουν κάθε έτος ενυπόγραφα την υποχρέωση να ενεργούν προς το δημόσιο συμφέρον και υποβάλλουν δήλωση σχετικά με την ύπαρξη ή όχι συμφέροντος που ενδεχομένως θα αμφισβητούσε την αντικειμενικότητά τους.

               —

               Τα ονόματα των μελών δημοσιεύονται στον δικτυακό τόπο της ΓΔ «Κοινωνία της πληροφορίας και Μέσα επικοινωνίας». Η συλλογή, επεξεργασία και δημοσίευση των ονομάτων των μελών γίνεται σύμφωνα με τις διατάξεις του κανονισμού (ΕΚ) αριθ. 45/2001.

         Άρθρο 4
   Λειτουργία
   1.   Η ομάδα προεδρεύεται από εκπρόσωπο της Επιτροπής.
   2.   Σε συμφωνία με την Επιτροπή, είναι δυνατόν να συγκροτηθούν υποομάδες για την εξέταση επιμέρους ζητημάτων βάσει προδιαγραφών που ορίζει η ομάδα· οι υποομάδες διαλύονται μετά την επίτευξη των στόχων τους.
   3.   Ο εκπρόσωπος της Επιτροπής δύναται να ζητήσει από εμπειρογνώμονες, ή από παρατηρητές με συγκεκριμένη ειδίκευση σε ένα θέμα της ημερήσιας διάταξης, να συμμετάσχουν στις εργασίες της ομάδας ή της υποομάδας εφόσον τούτο κρίνεται χρήσιμο ή/και απαραίτητο.
   4.   Απαγορεύεται η διάδοση πληροφοριών που αποκτώνται από τη συμμετοχή στις εργασίες της ομάδας ή της υποομάδας, εφόσον η Επιτροπή επισημάνει ότι οι εν λόγω πληροφορίες αφορούν θέματα εμπιστευτικού χαρακτήρα.
   5.   Η ομάδα και οι υποομάδες της συνεδριάζουν κατά κανόνα σε χώρους της Επιτροπής, σύμφωνα με τις διαδικασίες και το χρονοδιάγραμμα που έχει καθορίσει η τελευταία. Η Επιτροπή παρέχει γραμματειακή υποστήριξη. Στις εν λόγω συνεδριάσεις δύνανται να συμμετάσχουν και άλλοι υπάλληλοι της Επιτροπής που έχουν ενδιαφέρον για την παρακολούθηση των εργασιών.
   6.   Η ομάδα θεσπίζει τον εσωτερικό κανονισμό της με βάση τους πρότυπος διαδικαστικούς κανόνες που έχει εγκρίνει η Επιτροπή (4).
   7.   Η Επιτροπή δύναται να αναδημοσιεύσει, στην αρχική γλώσσα του σχετικού εγγράφου, κάθε σύνοψη, συμπέρασμα ή επιμέρους συμπέρασμα ή έγγραφο εργασίας της ομάδας.
   Άρθρο 5
   Δαπάνες συνεδριάσεων
   Η Επιτροπή καλύπτει τα έξοδα ταξειδίου και διαμονής των μελών της ομάδας, των εμπειρογνωμόνων και παρατηρητών σε συνδυασμό με τις δραστηριότητες της ομάδας, σύμφωνα με τις ισχύουσες διατάξεις στην Επιτροπή. Τα μέλη δεν αμείβονται για την εκτέλεση των καθηκόντων τους.
   Άρθρο 6
   Έναρξη ισχύος
   Η απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται έως την 31η Δεκεμβρίου 2008. Η Επιτροπή αποφασίζει, πριν από την εν λόγω ημερομηνία, σχετικά με πιθανή παράταση της.

      Βρυξέλλες, 27 Φεβρουαρίου 2006.

            Για την Επιτροπή

         Viviane REDING

            Μέλος της Επιτροπής

      (1)  COM(2005) 229 τελικό.

      (2)  COM(2005) 465 τελικό.

      (3)  COM(2006) 35 τελικό.

      (4)  SEC(2005) 1004, παράρτημα III.


Avis juridique important

|

31998D1127(02)

Απόφαση του Συμβουλίου της 16ης Νοεμβρίου 1998 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση των νοσοκόμων

Επίσημη Εφημερίδα αριθ. C 367 της 27/11/1998 σ. 0002 - 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Νοεμβρίου 1998 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση των νοσοκόμων (98/C 367/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την απόφαση 77/454/ΕΟΚ του Συμβουλίου, της 27ης Ιουνίου 1977, σχετικά με τη σύσταση συμβουλευτικής επιτροπής για την κατάρτιση των νοσοκόμων (1), και ιδίως τα άρθρα 3 και 4,την πράξη προσχώρησης του 1994, και ιδίως το άρθρο 165 παράγραφος 1,Εκτιμώντας:ότι, σύμφωνα με το άρθρο 3 της απόφασης αυτής, η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για καθέναν από τους εμπειρογνώμονες αυτούς 7 ότι, σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετής 7ότι, με την απόφασή του της 6ης Ιουλίου 1998 (2), το Συμβούλιο διόρισε τα τακτικά και αναπληρωματικά μέλη της εν λόγω επιτροπής για την περίοδο από τις 6 Ιουλίου 1998 έως τις 5 Ιουλίου 2001 7ότι η κυβέρνηση της Ιρλανδίας υπέβαλε κατάλογο υποψηφίων για το διορισμό, την αντικατάσταση ή την ανανέωση της θητείας των εν λόγω τακτικών και αναπληρωματικών μελών,ΑΠΟΦΑΣΙΖΕΙ:Άρθρο μόνο Διορίζονται τακτικά και αναπληρωματικά μέλη της συμβουλευτικής επιτροπής για την κατάρτιση των νοσοκόμων, και για τη χρονική περίοδο από 16 Νοεμβρίου 1998 έως 5 Ιουλίου 2001:Α. >ΘΕΣΗ ΠΗΝΑΚΑ>Β. >ΘΕΣΗ ΠΗΝΑΚΑ>Γ. >ΘΕΣΗ ΠΗΝΑΚΑ>Βρυξέλλες, 16 Νοεμβρίου 1998.Για το ΣυμβούλιοΟ ΠρόεδροςJ. FARNLEITNER(1) ΕΕ L 176 της 15.7.1977, σ. 11.(2) ΕΕ C 219 της 15.7.1998, σ. 1.


Avis juridique important

|

31992D0094

92/94/ΕΟΚ: Απόφαση της Επιτροπής της 5ης Φεβρουαρίου 1992, για την κατανομή εισαγωγικών ποσοστώσεων για halons, τετραχλωράνθρακες, 1, 1, 1-τριχλωραιθάνιο και άλλους πλήρως αλογονωμένους χλωροφθοράνθρακες εκτός από τους 11, 12, 113, 114, και 115 για την περίοδο από 1ης Ιανουαρίου έως 31 Δεκεμβρίου 1992

Επίσημη Εφημερίδα αριθ. L 035 της 12/02/1992 σ. 0031 - 0033

ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Φεβρουαρίου 1992  για την κατανομή εισαγωγικών ποσοστώσεων για halons, τετραχλωράνθρακες, 1,1,1-τριχλωραιθάνιο και άλλους πλήρως αλογονωμένους χλωροφθοράνθρακες εκτός από τους 11, 12, 113, 114 και 115 για την περίοδο  από 1ης Ιανουαρίου έως 31 Δεκεμβρίου 1992  (92/94/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 594/91 του Συμβουλίου της 4ης Μαρτίου 1991 σχετικά με τις ουσίες που καταστρέφουν τη στιβάδα του όζοντος (1),  Εκτιμώντας:  ότι το άρθρο 3 του κανονισμού (ΕΟΚ) αριθ. 594/91 ορίζει ότι η υπαγωγή σε ελεύθερη κυκλοφορία halons, τετραχλωράνθρακα, 1,1,1-τριχλωραιθανίου και άλλων πλήρως αλογονωμένων χλωροφθορανθράκων εκτός από των 11, 12, 113, 114 και 115 που εισάγονται στην  Κοινότητα από τρίτες χώρες θα αποτελέσει αντικείμενο ποσοτικών ορίων και ότι αυτά τα ποσοτικά όρια ενδέχεται να τροποποιηθούν-  ότι δεν μπορεί να εξασφαλισθεί ικανοποιητικός εφοδιασμός σε τετραχλωράνθρακα κατά το 1992 μετά τη διακοπή λειτουργίας ενός εργοστασίου παραγωγής της ουσίας αυτής στην Κοινότητα-  ότι η εισαγωγή στην Κοινότητα halons από τρίτες χώρες που δεν αποτελούν συμβαλλόμενα μέρη στο πρωτόκολλο απαγορεύεται σύμφωνα με το άρθρο 5 του ανωτέρω κανονισμού-  ότι η Επιτροπή έχει δημοσιεύσει ειδοποίηση προς τους εισαγωγείς στην Ευρωπαϊκή Κοινότητα ελεγχομένων ουσιών που καταστρέφουν τη στιβάδα του όζοντος (2) αναφορικά με τον ίδιο κανονισμό και έχει λάβει στη συνέχεια αιτήσεις για εισαγωγικές ποσοστώσεις-  ότι οι αιτήσεις για εισαγωγικές ποσοστώσεις halons, τετραχλωράνθρακα, 1,1,1-τριχλωραιθανίου και άλλων πλήρως αλογονωμένων χλωροφθορανθράκων εκτός των 11, 12, 113, 114 και 115 υπερβαίνουν τις διαθέσιμες εισαγωγικές ποσοστώσεις κατα 510 %, 160 %, 95 % και  190 % για κάθε ομάδα ουσιών αντιστοίχως-  ότι η Επιτροπή δεν μπορεί συνεπώς να ικανοποιήσει πλήρως τις αιτήσεις και πρέπει να κατανείμει ποσοστώσεις στους αιτούντες, λαμβάνοντας υπόψη κατά κύριο λόγο το εκάστοτε ιστορικό τους, την εισαγωγή των αντιστοίχων ουσιών, καθώς και τις αιτηθείσες  ποσότητες-  ότι ορισμένες εταιρείες, οι οποίες έχουν κάνει αίτηση για σημαντικές εισαγωγικές ποσοστώσεις για το 1992, δεν έχουν στο παρελθόν εισάγει καμία από τις ουσίες αυτές, ενώ άλλες έχουν εισάγει μεγάλες ποσότητες ουσιών κατά το έτος αναφοράς ή/και κατά τα  επόμενα έτη-  ότι οι αιτήσεις από ορισμένες εταιρείες υπερβαίνουν κατά πολύ τις ποσότητες που είχαν εισαχθεί από αυτές κατά τα προηγούμενα έτη, ενίοτε κατά 1 000 % και περισσότερο-  ότι οι κατανομές επιμέρους ποσοστώσεων στους αιτούντες πρέπει να βασίζονται στις αρχές της συνέχειας, ισότητας και αναλογικότητας-  ότι το άρθρο 12 του κανονισμού (ΕΟΚ) αριθ. 594/91 εκθέτει τη διαδικασία σύμφωνα με την οποία μπορούν να ληφθούν αποφάσεις που αφορούν την εφαρμογή του κανονισμού-  ότι τα μέτρα που προβλέπονται στον παρούσα απόφαση είναι σύμφωνα με τη γνωμοδότηση της επιτροπής που αναφέρεται στο άρθρο 12 του κανονισμού (ΕΟΚ) αριθ. 594/91,  ΑΠΟΦΑΣΙΖΕΙ:  Άρθρο 1  Η ποσότητα τετραχλωράνθρακα που μπορεί να υπαχθεί σε ελεύθερη κυκλοφορία στην Ευρωπαϊκή Κοινότητα κατά το 1992 και η οποία εισάγεται από πηγές εκτός της Κοινότητας αυξάνεται κατά 8,162 % σταθμισμένους τόνους ODP.  Άρθρο 2  Η κατανομή εισαγωγικών ποσοστώσεων halons, τετραχλωράνθρακα, 1,1,1-τριχλωραιθάνιο και άλλους πλήρως αλογονωμένους χλωροφθοράνθρακες εκτός των 11, 12, 113, 114 και 115 που ελέγχονται από τον κανονισμό (ΕΟΚ) αριθ. 594/91 και αναφέρονται στις  ομάδες ΙΙ έως V του εκεί παραρτήματος Ι για τη διάρκεια της περιόδου από 1ης Ιανουαρίου έως 31 Δεκεμβρίου 1992 θα γίνει όπως αναφέρεται στο παράρτημα της παρούσας απόφασης. Βρυξέλλες, 5 Φεβρουαρίου 1992. Για την Επιτροπή  Carlo RIPA DI MEANA  Μέλος της Επιτροπής   (1) ΕΕ αριθ. L 67 της 14. 3. 1991, σ. 1. (2) ΕΕ αριθ. C 218 της 21. 8. 1991, σ. 2.    ΠΑΡΑΡΤΗΜΑ  Εισαγωγικές ποσοστώσεις άλλων πλήρως αλογονωμένων χλωροφθορανθράκων εκτός των 11, 12, 113, 114 και 115 που κατανέμονται σε εισαγωγείς αναφορικά με τον κανονισμό (ΕΟΚ) αριθ. 594/91.      Εισαγωγέας  Ποσότητα (1)     Aldrich Chemical Co. Ltd  0,20  Dupont de Nemours (Ned.) BV  8  Galex SA  2  Kali Chemie AG  3,80    (1) Οι ποσότητες σε σταθμισμένους τόνους σύμφωνα με τα δυναμικά καταστροφής του όζοντος (ODP) που  καθορίζονται στο παράρτημα Ι του κανονισμού (ΕΟΚ) αριθ. 594/91. Τούτο είναι ισοδύναμο προς τα υπολογισμένα επίπεδα που αναφέρονται στον ίδιο κανονισμό.   Εισαγωγικές ποσοστώσεις για halons κατανεμόμενες σε εισαγωγείς αναφορικά με τον κανονισμό (ΕΟΚ) αριθ. 594/91      Εισαγωγέας  Ποσότητα (1)     Aldrich Chemical Co. Ltd  6  Atochem SA  120  Galex SA  8  Great Lakes Chemical Europe Ltd  350  Guido Tazzetti & C. SpA  25  ICI Chemicals & Polymers  140  Proquisa Internacional Lda  45    (1) Οι ποσότητες  σε σταθμισμένους τόνους σύμφωνα με τα δυναμικά καταστροφής του όζοντος (ODP) που καθορίζονται στο παράρτημα Ι του κανονισμού (ΕΟΚ) αριθ. 594/91. Τούτο είναι ισοδύναμο προς τα υπολογισμένα επίπεδα που αναφέρονται στον ίδιο κανονισμό.   Εισαγωγικές ποσοστώσεις τετραχλωράνθρακα κατανεμόμενες σε εισαγωγείς αναφορικά με τον κανονισμό (ΕΟΚ) αριθ. 594/91      Εισαγωγέας  Ποσότητα (1)     Aldrich Chemical Co. Ltd  5,83  Chemiewerk Nuenchritz  9 058  Kali Chemie AG  3 566  Rhone-Poulenc Chemicals  2 200    (1) Οι ποσότητες σε σταθμισμένους τόνους σύμφωνα με τα δυναμικά καταστροφής του όζοντος  (ODP) που καθορίζονται στο παράρτημα Ι του κανονισμού (ΕΟΚ) αριθ. 594/91. Τούτο είναι ισοδύναμο προς τα υπολογισμένα επίπεδα που αναφέρονται στον ίδιο κανονισμό.   Εισαγωγικές ποσοστώσεις 1,1,1-τριχλωραιθανίου κατανεμόμενες σε εισαγωγείς αναφορικά με τον κανονισμό (ΕΟΚ) αριθ. 594/91      Εισαγωγέας  Ποσότητα (1)     Aldrich Chemical Co. Ltd  0,19  Atochem SA  40  Bruges SA  5  Caldic Chemie BV  525  Disachim  69  Dow Europe SA  200  Gamma Chimica SpA  207  Gormaso Quimica SA  7,60  Helm AG  19  ICI Chemicals & Polymers  60   Ilario Ormezzano SpA  4,60  Kloeckner & Co. AG  215  Lambert Riviere SA  71  MSB Metron Semiconductors Benelux  0,20  MSD Metron Semiconductors Deutschland  0,20  MSF Metron Semiconductors France  0,02  Petrasol BV  450  Petrochem UK Ltd  50   Quimidroga SA  7,10  RCN Recycling - Chemie Niederheim  49  Samuel Banner & Co. Ltd  215  Societa Approvvigionamenti Industriali  4,60  SGS Thomson Microelectronics  0,01  UDD Inter a/s  1,70  Xyma AE  4,10    (1) Οι ποσότητες σε σταθμισμένους  τόνους σύμφωνα με τα δυναμικά καταστροφής του όζοντος (ODP) που καθορίζονται στο παράρτημα Ι του κανονισμού (ΕΟΚ) αριθ. 594/91. Τούτο είναι ισοδύναμο προς τα υπολογισμένα επίπεδα που αναφέρονται στον ίδιο κανονισμό.


Σημαντική ανακοίνωση νομικού περιεχομένου

|

E1999C0218(01)

Έγκριση κρατικής ενίσχυσης βάσει του άρθρου 61 της συμφωνίας ΕΟΧ και του άρθρου 11 της πράξης που αναφέρεται στο σημείο 1β του παραρτήματος XV της συμφωνίας EOX Απόφαση της Εποπτεύουσας Αρχής της ΕΖΕΣ να μην προβάλει αντιρρήσεις

Επίσημη Εφημερίδα αριθ. C 044 της 18/02/1999 σ. 0007 - 0007

Έγκριση κρατικής ενίσχυσης βάσει του άρθρου 61 της συμφωνίας ΕΟΧ και του άρθρου 11 της πράξης που αναφέρεται στο σημείο 1β του παραρτήματος XV της συμφωνίας EOX Απόφαση της Εποπτεύουσας Αρχής της ΕΖΕΣ να μην προβάλει αντιρρήσεις (1999/C 44/07)>ΘΕΣΗ ΠΗΝΑΚΑ>


Avis juridique important

|

31994D0055

94/55/ΕΚΑΧ: Απόφαση της Επιτροπής της 20ής Δεκεμβρίου 1993 για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός και της Δημοκρατίας της Βουλγαρίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους και της Δημοκρατίας της Βουλγαρίας

Επίσημη Εφημερίδα αριθ. L 025 της 29/01/1994 σ. 0037 - 0037 Φινλανδική ειδική έκδοση: Κεφάλαιο 11 τόμος 28 σ. 0048  Σουηδική ειδική έκδοση: Κεφάλαιο 11 τόμος 28 σ. 0048

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1993 για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας  και της Ευρωπαϊκής Κοινότητας Άνθρακα και Χάλυβα, αφενός και της Δημοκρατίας της Βουλγαρίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους και της Δημοκρατίας της Βουλγαρίας (94/55/ΕΚΑΧ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,  τα συμπεράσματα του Ευρωπαϊκού Συμβουλίου που συνήλθε στην Κοπεγχάγη στις 21 και 22 Ιουνίου 1993,  Εκτιμώντας:  ότι η Επιτροπή διαπραγματεύτηκε εξ ονόματος των Κοινοτήτων πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα και της ευρωπαϊκής συμφωνίας με τη Δημοκρατία της Βουλγαρίας- ότι είναι ανάγκη να εγκριθεί το παρόν πρόσθετο πρωτόκολλο- ότι η σύναφη του πρόσθετου πρωτοκόλλου είναι αναγκαία για την επίτευξη των στόχων της Κοινότητας που καθορίζονται ιδίως στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και ότι η συνθήκη δεν προέβλεψε όλες τις  περιπτώσεις που καλύπτονται από την παρούσα απόφαση- μετά από διαβουλεύσεις με τη συμβουλευτική επιτροπή και με την ομόφωνη συγκατάθεση του Συμβουλίου,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το πρόσθετο πρωτόκολλο της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου, για το εμπόριο και εμπορικά θέματα και της ευρωπαϊκής  συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα.  Το κείμενο αυτό επισυνάπτεται στην παρούσα απόφαση (1).   Άρθρο 2  Ο Πρόεδρος του Συμβουλίου πραγματοποιεί την ανακοίνωση που προβλέπεται στο άρθρο 8 του πρόσθετου πρωτοκόλλου εξ ονόματος της Ευρωπαϊκής Κοινότητας Άνθρακα και Χάλυβα.  Βρυξέλλες, 20 Δεκεμβρίου 1993.  Για την Επιτροπή Ο Πρόεδρος Jacques DELORS  (1) Βλέπε σελίδα 27 της παρούσας Επίσημης Εφημερίδας.


title: 2012/95/Ευρατόμ: Απόφαση του Συμβουλίου, της 19ης Δεκεμβρίου 2011 , σχετικά με το ειδικό πρόγραμμα προς εκτέλεση με άμεσες δράσεις από το Κοινό Κέντρο Ερευνών, με το οποίο υλοποιείται το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012 έως 2013) της Ευρωπαϊκής Κοινότητας Ατομικής Ενέργειας

text:
               18.2.2012

               EL

               Επίσημη Εφημερίδα της Ευρωπαϊκής Ένωσης

               L 47/40

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 19ης Δεκεμβρίου 2011
   σχετικά με το ειδικό πρόγραμμα προς εκτέλεση με άμεσες δράσεις από το Κοινό Κέντρο Ερευνών, με το οποίο υλοποιείται το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012 έως 2013) της Ευρωπαϊκής Κοινότητας Ατομικής Ενέργειας
   (2012/95/Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,
   Έχοντας υπόψη την πρόταση της Ευρωπαϊκής Επιτροπής, η οποία υπεβλήθη κατόπιν διαβούλευσης με την επιστημονική και τεχνική επιτροπή,
   Έχοντας υπόψη τη γνώμη του Ευρωπαϊκού Κοινοβουλίου (1),
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (2),
   Εκτιμώντας τα ακόλουθα:

               (1)

               Σύμφωνα με την απόφαση 2012/93/Ευρατόμ του Συμβουλίου, της 19ης Δεκεμβρίου 2011, για το πρόγραμμα-πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (2012-2013) (3), εφεξής «το πρόγραμμα-πλαίσιο», το πρόγραμμα-πλαίσιο υλοποιείται μέσω ειδικών προγραμμάτων, τα οποία ορίζουν τους λεπτομερείς κανόνες εφαρμογής τους, προσδιορίζουν τη διάρκειά τους και παρέχουν τα μέσα που θεωρούνται αναγκαία.

               (2)

               Το πρόγραμμα-πλαίσιο περιλαμβάνει δύο τύπους δραστηριοτήτων: έμμεσες ερευνητικές δράσεις με αντικείμενο την ενέργεια σύντηξης, την πυρηνική σχάση, την ασφάλεια και την ακτινοπροστασία, και άμεσες δράσεις για δραστηριότητες του Κοινού Κέντρου Ερευνών (JRC) στο πεδίο της διαχείρισης πυρηνικών αποβλήτων, των επιπτώσεων στο περιβάλλον, της ασφάλειας και προστασίας, ειδικότερα σε σχέση με πυρηνικά συμβάντα και λαμβανομένων υπόψη διδαγμάτων που αντλούνται από προηγούμενες εμπειρίες. Οι άμεσες δράσεις θα πρέπει να υλοποιηθούν μέσω του παρόντος ειδικού προγράμματος.

               (3)

               Το JRC θα πρέπει να υλοποιεί τις δραστηριότητες έρευνας και εκπαίδευσης που διεξάγονται μέσω των «άμεσων δράσεων» στο πλαίσιο του παρόντος ειδικού προγράμματος.

               (4)

               Κατά την επιτέλεση της αποστολής του, το JRC θα πρέπει να παρέχει πελατοκεντρική επιστημονική και τεχνική υποστήριξη στη διαδικασία χάραξης πολιτικής της Ένωσης, εξασφαλίζοντας την υποστήριξη της εφαρμογής και της παρακολούθησης των υφιστάμενων πολιτικών και ανταποκρινόμενο σε νέες πολιτικές απαιτήσεις. Προκειμένου να φέρει εις πέρας την αποστολή του, το JRC θα πρέπει να διεξάγει έρευνα ανώτατου ευρωπαϊκού επιπέδου, με ταυτόχρονη διατήρηση του δικού του επιπέδου επιστημονικής αριστείας.

               (5)

               Κατά την υλοποίηση του παρόντος ειδικού προγράμματος, θα πρέπει να δοθεί έμφαση στην ενίσχυση της κινητικότητας και της εκπαίδευσης των ερευνητών, καθώς και στην προώθηση της καινοτομίας στην Ένωση. Συγκεκριμένα, το JRC θα πρέπει να αναπτύξει κατάλληλες εκπαιδευτικές δραστηριότητες στον τομέα της πυρηνικής ασφάλειας και προστασίας.

               (6)

               Το παρόν ειδικό πρόγραμμα θα πρέπει να υλοποιηθεί με ευελιξία, αποτελεσματικότητα και διαφάνεια, λαμβάνοντας υπόψη τις σχετικές ανάγκες των χρηστών του JRC και τις ενωσιακές πολιτικές, με παράλληλη προστασία των οικονομικών συμφερόντων της Ευρωπαϊκής Ένωσης. Οι ερευνητικές δραστηριότητες που διεξάγονται βάσει του παρόντος ειδικού προγράμματος θα πρέπει, κατά περίπτωση, να προσαρμόζονται στις ανάγκες αυτές και στις επιστημονικές και τεχνολογικές εξελίξεις και να αποσκοπούν στην επίτευξη επιστημονικής αριστείας.

               (7)

               Για την υλοποίηση του παρόντος ειδικού προγράμματος, η συνεργασία που προβλέπεται στη συμφωνία για τον Ευρωπαϊκό Οικονομικό Χώρο ή σε συμφωνία σύνδεσης ενδέχεται να συμπληρωθεί με διεθνή συνεργασία με τρίτες χώρες και διεθνείς οργανισμούς, ιδίως βάσει του άρθρου 2 στοιχείο η) και τα άρθρα 101 και 102 της Συνθήκης.

               (8)

               Στο πλαίσιο των δραστηριοτήτων διεύρυνσης και ένταξης, το JRC σκοπεύει να προωθήσει την ένταξη των οργανισμών και των ερευνητών των νέων κρατών μελών στις δραστηριότητές του, ιδίως για την υλοποίηση του επιστημονικού και τεχνολογικού σκέλους του ενωσιακού κεκτημένου, καθώς και την ενίσχυση της συνεργασίας με οργανισμούς και ερευνητές από τις υπό ένταξη και τις υποψήφιες προς ένταξη χώρες. Θα πρέπει επίσης να προβλεφθεί προοδευτικό άνοιγμα προς τις γειτονικές χώρες, ιδιαιτέρως σε θέματα προτεραιότητας της ευρωπαϊκής πολιτικής γειτονίας.

               (9)

               Το JRC θα πρέπει να συνεχίσει να αποδίδει πρόσθετους πόρους μέσω ανταγωνιστικών δραστηριοτήτων. Σε αυτές περιλαμβάνονται η συμμετοχή σε έμμεσες δράσεις του προγράμματος-πλαισίου, εργασίες για λογαριασμό τρίτων και, σε μικρότερο βαθμό, η αξιοποίηση της διανοητικής ιδιοκτησίας.

               (10)

               Η χρηστή δημοσιονομική διαχείριση του παρόντος ειδικού προγράμματος και της υλοποίησής του θα πρέπει να διασφαλίζεται με αποτελεσματικό και εύχρηστο τρόπο, με παράλληλη κατοχύρωση της ασφάλειας δικαίου και της προσβασιμότητας στα αποτελέσματα του προγράμματος για όλους τους συμμετέχοντες, σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5).

               (11)

               Θα πρέπει να ληφθούν τα ενδεδειγμένα μέτρα —αναλογικώς προς τα οικονομικά συμφέροντα της Ευρωπαϊκής Ένωσης— για την παρακολούθηση της αποτελεσματικότητας τόσο της παρεχόμενης οικονομικής στήριξης όσο και της χρήσης των σχετικών κονδυλίων, προκειμένου να αποφεύγονται παρατυπίες και απάτες. Θα πρέπει επίσης να ληφθούν τα αναγκαία μέτρα για την ανάκτηση απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων σύμφωνα με τον κανονισμό (ΕΚ, Ευρατόμ) αριθ. 1605/2002, τον κανονισμό (ΕΚ, Ευρατόμ) αριθ. 2342/2002, τον κανονισμό (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (6), τον κανονισμό (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (7) και τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαρτίου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (8).

               (12)

               Η Επιτροπή θα πρέπει να μεριμνήσει, εν ευθέτω χρόνω, για τη διενέργεια ανεξάρτητης αξιολόγησης των δραστηριοτήτων που διεξάγονται στα πεδία που καλύπτει το παρόν ειδικό πρόγραμμα.

               (13)

               Οι ερευνητικές δραστηριότητες που διεξάγονται βάσει του παρόντος ειδικού προγράμματος θα πρέπει να τηρούν τις θεμελιώδεις αρχές δεοντολογίας, συμπεριλαμβανομένων εκείνων που αντανακλώνται στον Χάρτη Θεμελιωδών Δικαιωμάτων της Ευρωπαϊκής Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το ειδικό πρόγραμμα προς εκτέλεση με άμεσες δράσεις από το Κοινό Κέντρο Ερευνών (JRC), με το οποίο υλοποιείται το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας, (εφεξής «το ειδικό πρόγραμμα»), υιοθετείται για την περίοδο από 1ης Ιανουαρίου 2012 έως 31 Δεκεμβρίου 2013.
   Άρθρο 2
   Στο ειδικό πρόγραμμα καθορίζονται οι δραστηριότητες στο πεδίο των πυρηνικών δράσεων του JRC, με τις οποίες υποστηρίζονται οι πάσης φύσεως ερευνητικές δραστηριότητες που διεξάγονται στο πλαίσιο διακρατικής συνεργασίας στους ακόλουθους θεματικούς τομείς:

               α)

               διαχείριση πυρηνικών αποβλήτων, επιπτώσεις στο περιβάλλον και βασικές γνώσεις·

               β)

               πυρηνική ασφάλεια συστημάτων αντιδραστήρων που παρουσιάζουν ενδιαφέρον για την Ευρώπη·

               γ)

               πυρηνική προστασία (περιλαμβάνονται πυρηνικές διασφαλίσεις, μη διάδοση των πυρηνικών όπλων, καταπολέμηση λαθρεμπορίου και πυρηνική εγκληματολογία).

         Οι στόχοι και οι γενικές γραμμές των αναφερόμενων στην πρώτη παράγραφο δραστηριοτήτων παρατίθενται στο παράρτημα.
   Άρθρο 3
   Σύμφωνα με το άρθρο 3 της απόφασης 2012/93/Ευρατόμ, το μέγιστο ποσό για την εκτέλεση του ειδικού προγράμματος είναι 233 216 000 ευρώ.
   Άρθρο 4
   Όλες οι ερευνητικές δραστηριότητες που διεξάγονται βάσει του ειδικού προγράμματος εκτελούνται σύμφωνα με θεμελιώδεις αρχές δεοντολογίας.
   Άρθρο 5
   Το ειδικό πρόγραμμα υλοποιείται μέσω άμεσων δράσεων, όπως προβλέπεται στο παράρτημα II της απόφασης 2012/93/Ευρατόμ.
   Άρθρο 6
   1.   Η Επιτροπή καταρτίζει πολυετές πρόγραμμα εργασιών για την υλοποίηση του ειδικού προγράμματος, στο οποίο καθορίζονται λεπτομερέστερα οι στόχοι και οι επιστημονικές και τεχνολογικές προτεραιότητες που εκτίθενται στο παράρτημα, καθώς και το χρονοδιάγραμμα υλοποίησης.
   2.   Το πολυετές πρόγραμμα εργασιών συνεκτιμά συναφείς ερευνητικές δραστηριότητες που διεξάγονται στα κράτη μέλη, σε συνδεδεμένες χώρες, καθώς και σε ευρωπαϊκούς και διεθνείς οργανισμούς. Το πρόγραμμα εργασιών επικαιροποιείται, κατά περίπτωση.
   Άρθρο 7
   Η Επιτροπή μεριμνά για τη διενέργεια της ανεξάρτητης παρακολούθησης, αξιολόγησης και επανεξέτασης που προβλέπονται στο άρθρο 6 της απόφασης 2012/93/Ευρατόμ, προς εκτέλεση όσον αφορά τις δραστηριότητες οι οποίες διεξάγονται στους τομείς που καλύπτει το ειδικό πρόγραμμα.
   Άρθρο 8
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 19 Δεκεμβρίου 2011.

            Για το Συμβούλιο

            Ο Πρόεδρος

         M. KOROLEC

      (1)  Γνώμη της 15ης Νοεμβρίου 2011 (δεν έχει ακόμη δημοσιευτεί στην Επίσημη Εφημερίδα). Γνώμη η οποία διατυπώθηκε κατόπιν μη υποχρεωτικής διαβούλευσης.

      (2)  ΕΕ C 318 της 29.10.2011, σ. 127. Γνώμη η οποία διατυπώθηκε κατόπιν μη υποχρεωτικής διαβούλευσης.

      (3)  Βλέπε σελίδα 25 της παρούσας Επίσημης Εφημερίδας.

      (4)  ΕΕ L 248 της 16.9.2002, σ. 1.

      (5)  ΕΕ L 357 της 31.12.2002, σ. 1.

      (6)  ΕΕ L 312 της 23.12.1995, σ. 1.

      (7)  ΕΕ L 292 της 15.11.1996, σ. 2.

      (8)  ΕΕ L 136 της 31.5.1999, σ. 1.

      ΠΑΡΑΡΤΗΜΑ

         ΕΙΔΙΚΟ ΠΡΟΓΡΑΜΜΑ ΤΟΥ ΚΟΙΝΟΥ ΚΕΝΤΡΟΥ ΕΡΕΥΝΩΝ

      1.   Στόχος
      Ο γενικός στόχος του ειδικού προγράμματος είναι η παροχή πελατοκεντρικής επιστημονικής και τεχνικής υποστήριξης στη διαδικασία χάραξης πολιτικής της ΕΕ, σχετικά με την πυρηνική ενέργεια και η εκπλήρωση των υποχρεώσεων που απορρέουν από τη Συνθήκη. Για την επίτευξη του στόχου αυτού, απαιτείται συνεχής επικαιροποίηση γνώσεων, δεξιοτήτων και ικανοτήτων, ώστε να εξασφαλιστεί η απαιτούμενη υπερσύγχρονη εμπειρογνωμοσύνη στα πεδία της ασφάλειας των πυρηνικών αντιδραστήρων, των πυρηνικών διασφαλίσεων και της πυρηνικής προστασίας.
      2.   Προσέγγιση
      Στόχος των πυρηνικών δραστηριοτήτων του JRC είναι η εκπλήρωση των υποχρεώσεων έρευνας και ανάπτυξης (Ε&Α) της Συνθήκης και η παροχή υποστήριξης στην Επιτροπή και στα κράτη μέλη στους τομείς των διασφαλίσεων και της μη διάδοσης των πυρηνικών όπλων, της διαχείρισης των αποβλήτων, της ασφάλειας και προστασίας των πυρηνικών εγκαταστάσεων και του κύκλου καυσίμου, της ραδιενέργειας στο περιβάλλον και της ακτινοπροστασίας. Υπό το πρίσμα της μεγαλύτερης έμφασης που δίνεται στην πυρηνική ασφάλεια, γεγονός που συμβάλλει στον επαναπροσανατολισμό της πυρηνικής έρευνας, αποδίδεται η μέγιστη δυνατή προσοχή στο πεδίο της μη διάδοσης.
      Στο πλαίσιο του προγράμματος-πλαισίου, οι δραστηριότητες έρευνας και στήριξης θα συνεχίσουν να εστιάζονται στα ακόλουθα:

                  α)

                  διαχείριση πυρηνικών αποβλήτων, επιπτώσεις στο περιβάλλον και βασικές γνώσεις·

                  β)

                  πυρηνική ασφάλεια για συστήματα αντιδραστήρων που παρουσιάζουν ενδιαφέρον για την Ευρώπη·

                  γ)

                  πυρηνική προστασία (που περιλαμβάνει πυρηνικές διασφαλίσεις, μη διάδοση των πυρηνικών όπλων, καταπολέμηση λαθρεμπορίου και πυρηνική εγκληματολογία).

            Επιπλέον, το JRC θα εξακολουθήσει να ενισχύει τον ρόλο του ως ευρωπαϊκό κέντρο αναφοράς για τη διάδοση των πληροφοριών, την κατάρτιση και την εκπαίδευση νέων επιστημόνων.
      3.   Δραστηριότητες
      3.1.   Διαχείριση πυρηνικών αποβλήτων, επιπτώσεις στο περιβάλλον και βασικές γνώσεις
      3.1.1.   Χαρακτηρισμός, αποθήκευση και διάθεση αναλωμένων καυσίμων και αποβλήτων υψηλής ραδιενέργειας
      Η διαχείριση αναλωμένων καυσίμων και πυρηνικών αποβλήτων υψηλής ραδιενέργειας περιλαμβάνει την κατεργασία, τη συσκευασία, τη μεταφορά, την προσωρινή αποθήκευση και τη διάθεσή τους σε γεωλογικούς σχηματισμούς. Ο απώτατος στόχος είναι η αποφυγή της ελευθέρωσης ραδιονουκλεϊδίων στη βιόσφαιρα σε όλα αυτά τα στάδια καθ’ όλη την εξαιρετικά μακρόχρονη χρονική κλίμακα διάσπασής τους. Ο σχεδιασμός, η αξιολόγηση και η λειτουργία τεχνητών και φυσικών συστημάτων προστατευτικών περιβλημάτων καθ’ όλη τη σχετική χρονική κλίμακα αποτελούν στοιχεία ζωτικής σημασίας για την επίτευξη των εν λόγω στόχων και εξαρτώνται, μεταξύ άλλων, από τη συμπεριφορά των καυσίμων ή/και των αποβλήτων στο γεωλογικό περιβάλλον. Το παρόν ειδικό πρόγραμμα καλύπτει μελέτες τέτοιου είδους.
      3.1.2.   Διαχωρισμός και μεταστοιχείωση
      Η κύρια στρατηγική που μελετάται για τα συστήματα πυρηνικής ενέργειας περιλαμβάνει το κλείσιμο του κύκλου του πυρηνικού καυσίμου, με στόχο τη μείωση της μακρόχρονης ραδιοτοξικότητας των πυρηνικών αποβλήτων και την ενίσχυση της ασφαλούς και αποδοτικής χρήσης των πόρων. Οι μείζονες προκλήσεις για την ιδέα αυτή παραμένουν η βελτιστοποίηση των τεχνικών διαχωρισμού, ο διαχωρισμός επιλεγμένων ραδιονουκλεϊδίων μακράς διάρκειας ζωής από το αναλωμένο καύσιμο και η κατασκευή και βαθμονόμηση ασφαλών και αξιόπιστων καυσίμων για μεταστοιχείωση ακτινιδών. Οι πειραματικές εργασίες στον τομέα του διαχωρισμού στο JRC περιλαμβάνουν ερευνητικές εργασίες σε υδατικά διαλύματα και πυρομεταλλουργικές διεργασίες (σε διαλύματα αλάτων).
      3.1.3.   Βασική έρευνα ακτινιδών
      Προκειμένου να διατηρηθεί η επάρκεια και η ηγετική θέση στον τομέα της πυρηνικής τεχνολογίας για μη στρατιωτικούς σκοπούς είναι ουσιαστικής σημασίας η ενίσχυση της διεπιστημονικής βασικής έρευνας στον τομέα των πυρηνικών υλικών ως πηγής από την οποία μπορούν να αναδυθούν νέες τεχνολογικές καινοτομίες. Αυτό με τη σειρά του απαιτεί γνώση της αντίδρασης των αποκαλούμενων «στοιχείων της στιβάδας ηλεκτρονίων 5f» (δηλαδή των ακτινιδών) και των ενώσεών τους σε (συνήθως ακραίες) θερμοδυναμικές παραμέτρους. Λόγω της περιορισμένης βάσης των πειραματικών δεδομένων και της ενδογενούς πολυπλοκότητας της μοντελοποίησης, οι σημερινές μας γνώσεις για τους εν λόγω μηχανισμούς είναι περιορισμένες. Η βασική έρευνα που πραγματεύεται τα εν λόγω ζητήματα είναι ζωτικής σημασίας για την κατανόηση της συμπεριφοράς αυτών των στοιχείων και για την παραμονή στην πρωτοπορία της σύγχρονης φυσικής συμπυκνωμένης ύλης. Οι εξελίξεις στην προηγμένη μοντελοποίηση και προσομοίωση θα αξιοποιηθούν ώστε να μεγιστοποιηθεί ο αντίκτυπος των πειραματικών προγραμμάτων.
      Το πρόγραμμα βασικής έρευνας όσον αφορά τις ακτινίδες του JRC θα παραμείνει στην πρωτοπορία της φυσικής και της χημείας των ακτινιδών, με κύριο στόχο την παροχή πειραματικών εγκαταστάσεων παγκόσμιας εμβέλειας στους επιστήμονες από τα πανεπιστήμια και τα ερευνητικά κέντρα. Οι εν λόγω εγκαταστάσεις θα τους επιτρέψουν να διερευνήσουν τις ιδιότητες των υλικών από ακτινίδες, προκειμένου να συμπληρώσουν την εκπαίδευσή τους και να συμβάλλουν στην πρόοδο στις πυρηνικές επιστήμες.
      3.1.4.   Πυρηνικά δεδομένα
      Τα προτεινόμενα σχέδια για καυστήρες αποκλειστικώς ακτινιδών και οι προηγμένες θεωρίες για την παραγωγή πυρηνικής ενέργειας δημιουργούν νέες απαιτήσεις για σημαντικά πυρηνικά δεδομένα υψηλότερης ακρίβειας. Η ποιότητα των πειραματικών δεδομένων είναι ζήτημα ζωτικής σημασίας για την επίτευξη καλύτερων προτύπων ασφάλειας και τη μείωση των περιθωρίων σφάλματος, και κατά συνέπεια την αποτελεσματικότητα από πλευράς κόστους των σχεδίων και των κατασκευών νέων συστημάτων αντιδραστήρων. Τα αρχεία δεδομένων, συμπεριλαμβανομένων των αρχείων του Οργανισμού Πυρηνικής Ενέργειας του ΟΟΣΑ, τα οποία χρησιμοποιούν η βιομηχανία και τα ερευνητικά εργαστήρια πρέπει να είναι πλήρη, ακριβή και επικυρωμένα με άρτια καθορισμένες διαδικασίες διασφάλισης της ποιότητας.
      Το JRC θα εξασφαλίσει την παραγωγή διεθνώς απαιτούμενων δεδομένων και θα συνεχίσει την ασφαλή λειτουργία των γραμμικών επιταχυντών Van de Graaff και GELINA.
      3.1.5.   Ιατρικές εφαρμογές της πυρηνικής έρευνας
      Η νέα ομάδα αντικαρκινικών θεραπειών, η αποκαλούμενη στοχευμένη θεραπεία σωματιδίων άλφα (ΤΑΤ), εκμεταλλεύεται τις μοναδικές φυσικές ιδιότητες της ακτινοβολίας σωματιδίων άλφα (ιδίως την υψηλή της ενέργεια και το μικρό μήκος της διαδρομής της εντός του ανθρώπινου ιστού) για την επιλεκτική στόχευση και καταστροφή των ασθενών κυττάρων χωρίς να προκαλεί βλάβες στον περιβάλλοντα υγιή ιστό. Οι εν λόγω τεχνικές μπορούν να χρησιμοποιούνται για τη θεραπεία του καρκίνου και λοιμωδών νόσων.
      Το JRC θα συνεχίσει να στηρίζει την ανάπτυξη των ΤΑΤ σε στενή συνεργασία με εθνικούς οργανισμούς, εστιάζοντας ιδιαιτέρως στις εναλλακτικές διεργασίες παραγωγής των πηγών εκπομπής σωματιδίων άλφα και στις ραδιοβιολογικές δοκιμές των ραδιοϊχνηθετημένων βιομορίων, αξιολογώντας την αποτελεσματικότητα και το εφικτό της εφαρμογής τους και διαθέτοντας τις εν λόγω νέες εφαρμογές προς χρήση από τα νοσοκομεία και τη φαρμακευτική βιομηχανία.
      3.1.6.   Παρακολούθηση της ραδιενέργειας στο περιβάλλον
      Στον τίτλο II κεφάλαιο 3 της Συνθήκης προβλέπεται η θέσπιση βασικών προτύπων ασφάλειας για την προστασία της υγείας των εργαζομένων και του ευρέος κοινού από τους κινδύνους που προκύπτουν από ιοντίζουσες ακτινοβολίες. Τα άρθρα 31 έως 38 της Συνθήκης προβλέπουν κανόνες σχετικά με τον ρόλο των κρατών μελών και της Επιτροπής όσον αφορά την προστασία της ανθρώπινης υγείας, τον έλεγχο των επιπέδων της ραδιενέργειας στο περιβάλλον, την απόρριψη στο περιβάλλον και τη διαχείριση των πυρηνικών αποβλήτων. Εν προκειμένω περιλαμβάνονται επίσης βασικές πτυχές που αφορούν τη διαχείριση ατυχημάτων. Βάσει του άρθρου 39 της Συνθήκης, το JRC υποβοηθά την Επιτροπή στην εκτέλεση αυτών των καθηκόντων.
      Ενόψει των νέων οριακών τιμών για τα ραδιονουκλεΐδια στο πόσιμο νερό και στα συστατικά των τροφίμων, το JRC θα αναπτύξει αναλυτικές τεχνικές και θα εξασφαλίσει την παραγωγή των αντίστοιχων υλικών αναφοράς. Θα διοργανωθούν διεργαστηριακές συγκρίσεις με τα εργαστήρια παρακολούθησης στα κράτη μέλη για να αξιολογηθεί η συγκρισιμότητα των δηλούμενων δεδομένων παρακολούθησης βάσει των άρθρων 35 και 36 της Συνθήκης και για να υποστηριχθεί η εναρμόνιση των συστημάτων μέτρησης της ραδιενέργειας με υλικά αναφοράς για δοκιμές.
      3.1.7.   Διαχείριση γνώσης, κατάρτιση και εκπαίδευση
      Βαρύνουσας σημασίας για τις νέες γενεές πυρηνικών επιστημόνων και μηχανικών είναι η διατήρηση και εμβάθυνση των γνώσεων στον πυρηνικό τομέα μέσω της διάδοσης πειραμάτων, αποτελεσμάτων, ερμηνειών και των δεξιοτήτων που αποκτήθηκαν σε ερευνητικά και εφαρμοσμένα προγράμματα.
      Το JRC θα συμβάλει ώστε οι γνώσεις αυτές να είναι άμεσα διαθέσιμες, κατάλληλα οργανωμένες και καλά τεκμηριωμένες και θα υποστηρίξει δραστηριότητες τριτοβάθμιας εκπαίδευσης στην Ευρώπη, τόσο για λειτουργούντες αντιδραστήρες όσο και για καινοτόμους αντιδραστήρες 4ης γενιάς. Επιπλέον, το JRC θα βελτιώσει το Ευρωπαϊκό παρατηρητήριο ανθρώπινων πόρων στον πυρηνικό τομέα για να αναλύσει τις τάσεις στην Ευρώπη και να εξασφαλίσει επιστημονική στήριξη για τη χάραξη πολιτικής της Ένωσης. Εξάλλου, το JRC θα συνεχίσει να συμβάλει στη βελτίωση της επικοινωνίας επί πυρηνικών θεμάτων, ιδίως στο θέμα των σχέσεων για την αποδοχή από το κοινό και, γενικότερα, στρατηγικών για ευρύτερη ευαισθητοποίηση επί ενεργειακών θεμάτων. Η μακρόχρονη εμπειρία και οι μοναδικές εγκαταστάσεις για μετρήσεις συλλογής πυρηνικών δεδομένων αποτελούν επίσης εξαιρετική ευκαιρία εκπαίδευσης και κατάρτισης πυρηνικών επιστημόνων και μηχανικών, με συμπλήρωση της πανεπιστημιακής εκπαίδευσης παρέχοντας πρακτική πρόσβαση σε πυρηνικές εγκαταστάσεις.
      3.2.   Πυρηνική ασφάλεια
      3.2.1.   Ασφάλεια πυρηνικών αντιδραστήρων
      Για να διατηρηθεί και να βελτιωθεί το επίπεδο προστασίας των πυρηνικών σταθμών ηλεκτροπαραγωγής πρέπει να διευρυνθούν και να επικυρωθούν προηγμένες και τελειοποιημένες μέθοδοι εκτίμησης της ασφάλειας, καθώς και τα αντίστοιχα αναλυτικά εργαλεία. Στο JRC διενεργούνται στοχοθετημένες πειραματικές διερευνήσεις για να βελτιωθεί η κατανόηση των θεμελιωδών φυσικών φαινομένων και διεργασιών ώστε να καταστεί δυνατή η επικύρωση και η επαλήθευση των αιτιοκρατικών και πιθανολογικών αξιολογήσεων της ασφάλειας, βάσει προηγμένης μοντελοποίησης των διεργασιών των εγκαταστάσεων (τάση αντίδρασης και θερμοϋδραυλική), των κατασκευαστικών μερών υπό λειτουργικά φορτία/γήρανση, καθώς και των ανθρώπινων και οργανωτικών παραγόντων. Το JRC θα συνεχίσει επίσης να διαδραματίζει κεντρικό ρόλο στη δημιουργία και τη λειτουργία υπέρ όλων των κρατών μελών του Ευρωπαϊκού Κέντρου μετάδοσης της επιχειρησιακής εμπειρίας. Θα διαθέτει επίκαιρες εκθέσεις σχετικά με συγκεκριμένα ζητήματα εγκαταστάσεων και θα διευκολύνει την αποτελεσματική ανταλλαγή και εφαρμογή της μετάδοσης επιχειρησιακής εμπειρίας για τη βελτίωση της ασφάλειας των πυρηνικών σταθμών ηλεκτροπαραγωγής, προς όφελος όλων των ευρωπαϊκών ρυθμιστικών αρχών και προκειμένου να ελαχιστοποιείται η πιθανότητα πυρηνικού ατυχήματος. Θα διεξάγει ερευνητικά προγράμματα προς υποστήριξη της ανάπτυξης απαιτήσεων ασφάλειας και προηγμένων μεθόδων αξιολόγησης για συστήματα αντιδραστήρων που θα συντελέσουν στην πυρηνική ασφάλεια. Θα περιλάβει επίσης βασικές πτυχές έρευνας σχετικά με τον παροπλισμό αντιδραστήρων και των εγκαταστάσεών τους (μεθοδολογίες, κατάρτιση, επιστημονικό υπόβαθρο).
      3.2.2.   Ασφάλεια πυρηνικών καυσίμων σε αντιδραστήρες ηλεκτροπαραγωγής που λειτουργούν στην Ένωση
      Οι αντιδραστήρες ελαφρού ύδατος δεύτερης και τρίτης γενιάς θα λειτουργούν πιθανώς καθ’ όλη τη διάρκεια του 21ου αιώνα. Προκειμένου να μεγιστοποιηθεί η ασφάλειά τους, πρέπει να εξασφαλιστεί βελτιωμένη κατανόηση της εντός στήλης συμπεριφοράς του συστήματος των ράβδων καυσίμου (καύσιμο και περίβλημα), ιδίως σε σχέση με καθεστώτα παρατεταμένης λειτουργίας, υπό συνθήκες κανονικές, συμπτωματικές και ατυχήματος. Οι δύο κύριες πτυχές της εν λόγω έρευνας είναι η μηχανική ακεραιότητα των ράβδων καυσίμου κατά τη διάρκεια ζωής του αντιδραστήρα και η αντίδραση του καυσίμου σε μεταβατικές συνθήκες (συμπεριλαμβανομένων συνθηκών σοβαρού ατυχήματος του αντιδραστήρα μέχρι και τήξης του πυρήνα).
      Τελικά, τα πειράματα και η θεωρία σχετικά με καλώς καθορισμένους φυσικούς και χημικούς μηχανισμούς πρέπει να ενσωματωθούν σε μοντέλα πολλαπλής κλίμακας και ενδεχομένως σε κώδικες επιδόσεων καυσίμου.
      Οι ερευνητικές εργασίες του JRC θα επικεντρωθούν επίσης στο πειραματικό κριτήριο αναφοράς για τη συμπεριφορά των καυσίμων UO2 και μεικτού οξειδίου (MOX) υπό συνθήκες υψηλού ποσοστού καύσης.
      3.2.3.   Ασφαλής λειτουργία προηγμένων συστημάτων πυρηνικής ενέργειας
      Οι θεωρίες για νέους αντιδραστήρες όσον αφορά αυξημένη ασφάλεια, διασφαλίσεις και αειφορία θεωρούνται παγκοσμίως ως νέο ερευνητικό αντικείμενο, ιδίως στο πλαίσιο του διεθνούς φόρουμ τέταρτης γενιάς (GIF). Τα κράτη μέλη έχουν αναθέσει στο JRC εντολή να ενεργεί ως εκτελεστικός φορέας όσον αφορά τη συμμετοχή της Κοινότητας στο GIF. Με την ιδιότητά του αυτή το JRC θα συντονίσει περαιτέρω τις ευρωπαϊκές συμμετοχές (μέσω άμεσων και έμμεσων δράσεων, ή μέσω των κρατών μελών) στα διάφορα έργα του GIF.
      Οι μελέτες που διεξάγονται στα εργαστήρια του JRC καλύπτουν κυρίως τις πτυχές ασφάλειας νέων καινοτόμων σχεδίων και καινοτόμων κύκλων καυσίμων, ειδικότερα δε τον χαρακτηρισμό, τις δοκιμές ακτινοβόλησης και την εξέταση μετά την ακτινοβόληση νέων τύπων καυσίμου, καθώς και τον χαρακτηρισμό και τη βαθμονόμηση καινοτόμων δομικών υλικών και υλικών περιβλήματος. Επιπλέον, διεξάγονται μελέτες όσον αφορά τις απαιτήσεις ασφάλειας των αντιδραστήρων νέας γενιάς και την προηγμένη αξιολόγηση σχετικών πυρηνικών συστημάτων. Στόχος είναι να υποστηριχθεί η θέσπιση κοινής ευρωπαϊκής προσέγγισης όσον αφορά την αξιολόγηση της ασφάλειας νέων καινοτόμων σχεδίων. Εν προκειμένω, θα επιδιωχθούν κατά περίπτωση συνέργειες με την τεχνολογική πλατφόρμα βιώσιμης πυρηνικής ενέργειας (SNETP).
      3.3.   Πυρηνική προστασία
      3.3.1.   Πυρηνικές διασφαλίσεις
      Λόγω του ενισχυμένου ρόλου που διαδραματίζει η πυρηνική ενέργεια στην ηλεκτροπαραγωγή στην Ευρώπη, και στον κόσμο, ο χειρισμός των πυρηνικών υλικών του κύκλου ζωής του καυσίμου διευρύνεται συνεχώς. Για να προληφθεί οιαδήποτε εκτροπή των εν λόγω υλικών από την προβλεπόμενη χρήση τους, ζωτική σημασία έχει η ύπαρξη στέρεου και αξιόπιστου συστήματος πυρηνικών διασφαλίσεων και μη διάδοσης των πυρηνικών όπλων. Για την εφαρμογή της εξελισσόμενης πολιτικής διασφαλίσεων συνεχίζουν να απαιτούνται τεχνικές καινοτομίες και βελτιώσεις. Το ζητούμενο σήμερα είναι η εφαρμογή πληρέστερου αυτοματισμού και βελτιωμένων εργαλείων για την ανάλυση των πληροφοριών, ώστε να περιοριστεί ο φόρτος εργασίας των επιθεωρητών και η επιβάρυνση της πυρηνικής βιομηχανίας. Νέες και καινοτόμες προσεγγίσεις όσον αφορά τις διασφαλίσεις θα εφαρμοστούν επίσης και για τα συστήματα αντιδραστήρων που παρουσιάζουν ενδιαφέρον για την Ευρώπη, καθώς και για τους αντίστοιχους κύκλους καυσίμου.
      3.3.2.   Πρόσθετο πρωτόκολλο
      Το πρόσθετο πρωτόκολλο επιδιώκει να προλαμβάνει τις αδήλωτες πυρηνικές δραστηριότητες. Για την εφαρμογή του απαιτείται σειρά τεχνικών που διαφέρουν (ή είναι πιο εξελιγμένες) από τις τεχνικές λογιστικής παρακολούθησης των πυρηνικών υλικών. Προβλέπεται αυξημένος φόρτος εργασιών για τον έλεγχο της πληρότητας των δηλώσεων, γεγονός που θα απαιτήσει περισσότερη Ε&Α σχετικά με τις μεθόδους εντοπισμού παράνομων προγραμμάτων, σε ορισμένες περιπτώσεις χρησιμοποιώντας τεχνικές παρόμοιες με εκείνες της πυρηνικής εγκληματολογίας. Θα απαιτηθούν μεγάλες προσπάθειες για τη βελτίωση των μεθόδων ανάλυσης ιχνών σωματιδίων προς επαλήθευση δηλωμένων δραστηριοτήτων ή για τον εντοπισμό αδήλωτων.
      3.3.3.   Συλλογή ελεύθερα προσβάσιμων πληροφοριών σχετικά με τη μη διάδοση των πυρηνικών όπλων
      Με σκοπό την υποστήριξη των υπηρεσιών της Επιτροπής και τη συνεργασία με τον ΔΟΑΕ και τις αρχές των κρατών μελών, το JRC θα συνεχίσει να συλλέγει συστηματικώς και να αναλύει πληροφορίες από πληθώρα πηγών (διαδίκτυο, εξειδικευμένη βιβλιογραφία, βάσεις δεδομένων) επί θεμάτων μη διάδοσης των πυρηνικών όπλων. Οι πληροφορίες αυτές θα χρησιμοποιούνται για την εκπόνηση εκθέσεων ανά χώρα και τη στενή παρακολούθηση της εξέλιξης των πυρηνικών δραστηριοτήτων και των απευθείας εισαγωγών ή/και εξαγωγών εξοπλισμού και τεχνολογίας αμιγώς πυρηνικής/διττής χρήσης σε επιλεγμένες χώρες. Επιπλέον, το JRC θα παρακολουθεί την τεχνική εξέλιξη των καθεστώτων ελέγχου των εξαγωγών και θα προσφέρει τεχνική υποστήριξη στις αρμόδιες υπηρεσίες της Επιτροπής.
      3.3.4.   Καταπολέμηση του λαθρεμπορίου πυρηνικών υλικών, συμπεριλαμβανομένης της πυρηνικής εγκληματολογικής ανάλυσης
      Το ενδεχόμενο λαθρεμπορίου πυρηνικών ή άλλων ραδιενεργών υλικών, οι συναφείς με αυτό κίνδυνοι διάδοσης των πυρηνικών όπλων και η απειλή πυρηνικής τρομοκρατίας απαιτούν τη λήψη δέσμης μέτρων για πρόληψη, εντοπισμό και παρέμβαση. Η πυρηνική προστασία αποτελεί αντικείμενο αυξημένου ενδιαφέροντος σε όλα τα επίπεδα, που κυμαίνονται από διεθνείς πρωτοβουλίες (παγκόσμια πρωτοβουλία αντιμετώπισης της πυρηνικής τρομοκρατίας, πρωτοβουλία ασφάλειας κατά της διάδοσης, ψήφισμα του Συμβουλίου Ασφαλείας των Ηνωμένων Εθνών UNSC 1540 και άλλες) έως πολυμερή συνεργασία και τεχνικές εξελίξεις. Η κατάρτιση του προσωπικού είναι ζωτικής σημασίας για την εφαρμογή μέτρων πυρηνικής προστασίας. Το JRC κοινοποιεί στα κράτη μέλη και σε διεθνείς οργανισμούς την εμπειρία και την εμπειρογνωμοσύνη του στον πυρηνικό τομέα γενικά και στον τομέα της πυρηνικής προστασίας ειδικότερα.
      Προς τον σκοπό αυτό, πρέπει να θεσπισθούν ή να βελτιωθούν διάφορα προγράμματα κατάρτισης και πρέπει να διαμορφωθούν ή να επικαιροποιηθούν οι αντίστοιχες ενότητες κατάρτισης. Το JRC πρόκειται να ιδρύσει ευρωπαϊκό κέντρο κατάρτισης στην προστασία, το οποίο αρχικά θα επικεντρωθεί στην πυρηνική και ραδιολογική προστασία.
      4.   Δεοντολογικές πτυχές
      Κατά την υλοποίηση του παρόντος ειδικού προγράμματος και των ερευνητικών δραστηριοτήτων που απορρέουν από αυτό, πρέπει να τηρούνται οι θεμελιώδεις αρχές δεοντολογίας. Σε αυτές περιλαμβάνονται οι αρχές που κατοχυρώνονται στον Χάρτη των Θεμελιωδών Δικαιωμάτων της Ευρωπαϊκής Ένωσης.
      Σύμφωνα με την αρχή της επικουρικότητας και με δεδομένη την ποικιλομορφία των προσεγγίσεων στην Ευρώπη, οι συμμετέχοντες σε ερευνητικά έργα πρέπει να συμμορφώνονται με τις ισχύουσες νομοθετικές, κανονιστικές και δεοντολογικές διατάξεις των χωρών στις οποίες διεξάγεται η έρευνα. Εν πάση περιπτώσει, εφαρμόζονται οι εθνικές διατάξεις και δεν στηρίζεται με χρηματοδότηση Ευρατόμ καμία ερευνητική εργασία η οποία πρόκειται να διεξαχθεί σε συγκεκριμένο κράτος μέλος ή άλλη χώρα, εφόσον αυτή απαγορεύεται στο εν λόγω κράτος μέλος ή χώρα.
      Ανάλογα με την περίπτωση, οι συμμετέχοντες σε ερευνητικά έργα πρέπει να ζητούν την έγκριση των οικείων κρατικών ή τοπικών επιτροπών δεοντολογίας πριν από την έναρξη των δραστηριοτήτων. Η Επιτροπή θα προβαίνει επίσης συστηματικά σε δεοντολογική επανεξέταση των προτάσεων εφόσον αυτές πραγματεύονται δεοντολογικώς ευαίσθητα ζητήματα ή όταν δεν έχουν ληφθεί επαρκώς υπόψη οι δεοντολογικές πτυχές. Σε συγκεκριμένες περιπτώσεις, μπορεί να διενεργείται δεοντολογικός έλεγχος κατά τη διάρκεια εκτέλεσης ενός έργου.
      Το άρθρο 13 της Συνθήκης για τη λειτουργία της Ευρωπαϊκής Ένωσης απαιτεί από την Ένωση και τα κράτη μέλη να συνεκτιμούν πλήρως, κατά τον σχεδιασμό και την εφαρμογή των ενωσιακών πολιτικών, συμπεριλαμβανομένης της έρευνας, τις απαιτήσεις σχετικά με την καλή διαβίωση των ζώων.


title: 2012/401/ΕΕ: Απόφαση του Συμβουλίου, της 10ης Ιουλίου 2012 , σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

text:
               18.7.2012

               EL

               Επίσημη Εφημερίδα της Ευρωπαϊκής Ένωσης

               L 188/6

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   (2012/401/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 189, σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία για τον Ευρωπαϊκό Οικονομικό Χώρο (2) («συμφωνία για τον ΕΟΧ») τέθηκε σε ισχύ την 1η Ιανουαρίου 1994.

               (2)

               Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το πρωτόκολλο 31 αυτής.

               (3)

               Το πρωτόκολλο 31 της συμφωνίας για τον ΕΟΧ περιλαμβάνει διατάξεις και ρυθμίσεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών.

               (4)

               Είναι σκόπιμο να επεκταθεί η συνεργασία των συμβαλλόμενων μερών της συμφωνίας για τον ΕΟΧ, ώστε να συμπεριληφθεί ο κανονισμός (ΕΕ) αριθ. 911/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, για το ευρωπαϊκό πρόγραμμα παρακολούθησης της γης (GMES) και τις αρχικές του επιχειρήσεις (2011-2013) (3).

               (5)

               Το πρωτόκολλο 31 της συμφωνίας για τον ΕΟΧ θα πρέπει επομένως να τροποποιηθεί ανάλογα.

               (6)

               Η θέση της Ένωσης στη Μεικτή Επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την προτεινόμενη τροποποίηση του πρωτοκόλλου 31 της συμφωνίας για τον ΕΟΧ βασίζεται στο επισυναπτόμενο στην παρούσα απόφαση σχέδιο απόφασης της Μεικτής Επιτροπής του ΕΟΧ.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΗ

      (1)  ΕΕ L 305 της 30.11.1994, σ. 6.

      (2)  ΕΕ L 1 της 3.1.1994, σ. 3.

      (3)  ΕΕ L 276 της 20.10.2010, σ. 1.

      ΣΧΕΔΙΟ
      ΑΠΟΦΑΣΗ αριθ. …/2012 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
      της
      για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
      Η ΜΕΙΚΤΗ ΕΠΙΤΡΟΠΗ TOY ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο («συμφωνία για τον ΕΟΧ»), και ιδίως τα άρθρα 86 και 98,
      Εκτιμώντας τα ακόλουθα:

                  (1)

                  Το πρωτόκολλο 31 της συμφωνίας για τον ΕΟΧ τροποποιήθηκε με την απόφαση αριθ. …/… της Μεικτής Επιτροπής του ΕΟΧ, της … (1).

                  (2)

                  Ένα συνολικό σύστημα παρακολούθησης της Γης είναι ζωτικής σημασίας για τη βιώσιμη διαχείριση της Βόρειας Ευρώπης και της Αρκτικής.

                  (3)

                  Η Νορβηγία έχει συμβάλει στην ανάπτυξη του ευρωπαϊκού προγράμματος παρακολούθησης της Γης (GMES), τόσο στο έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013), όσο και ως μέλος του Ευρωπαϊκού Οργανισμού Διαστήματος.

                  (4)

                  Είναι σκόπιμο να επεκταθεί η συνεργασία των συμβαλλόμενων μερών της συμφωνίας, ώστε να συμπεριληφθεί ο κανονισμός (ΕΕ) αριθ. 911/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, για το ευρωπαϊκό πρόγραμμα παρακολούθησης της Γης (GMES) και τις αρχικές του επιχειρήσεις (2011-2013) (2).

                  (5)

                  Ως εκ τούτου, θα πρέπει να τροποποιηθεί το πρωτόκολλο 31 της συμφωνίας για τον ΕΟΧ, ώστε να καταστεί δυνατή η επέκταση της εν λόγω συνεργασίας από την 1η Ιανουαρίου 2012,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το άρθρο 1 του πρωτοκόλλου 31 της συμφωνίας για τον ΕΟΧ τροποποιείται ως εξής:

                  1)

                  Η παράγραφος 6 αντικαθίσταται από το ακόλουθο κείμενο:
                  «6.   Η αξιολόγηση και η κύρια κατεύθυνση των δραστηριοτήτων που εκτελούνται εντός των προγραμμάτων-πλαισίου των δραστηριοτήτων της Ένωσης στον τομέα της έρευνας και της τεχνολογικής ανάπτυξης που αναφέρονται στις παραγράφους 5, 8α, 8γ, 9 και 10 διέπονται από τη διαδικασία που αναφέρεται στο άρθρο 79 παράγραφος 3 της συμφωνίας.».

                  2)

                  Μετά την παράγραφο 8β παρεμβάλλεται η ακόλουθη παράγραφος:

                              «8γ.

                                          α)

                                          Από την 1η Ιανουαρίου 2012, τα κράτη της ΕΖΕΣ συμμετέχουν στις δραστηριότητες που ενδέχεται να προκύψουν από την ακόλουθη πράξη της Ένωσης:

                                                      —

                                                         32010 R 0911: Κανονισμός (ΕΕ) αριθ. 911/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, για το ευρωπαϊκό πρόγραμμα παρακολούθησης της Γης (GMES) και τις αρχικές του επιχειρήσεις (2011-2013) (ΕΕ L 276 της 20.10.2010, σ. 1).

                                          β)

                                          Τα κράτη της ΕΖΕΣ συνεισφέρουν χρηματοδοτικά στις δραστηριότητες που αναφέρονται στο στοιχείο α) σύμφωνα με το άρθρο 82 παράγραφος 1 στοιχείο α) και το πρωτόκολλο 32 της συμφωνίας.

                                          γ)

                                          Τα κράτη της ΕΖΕΣ συμμετέχουν πλήρως, χωρίς το δικαίωμα ψήφου, σε όλες τις επιτροπές της Ένωσης οι οποίες συνδράμουν την Ευρωπαϊκή Επιτροπή στη διαχείριση, την ανάπτυξη και την εκτέλεση των δραστηριοτήτων που αναφέρονται στο στοιχείο α), δηλαδή στην επιτροπή GMES, στο συμβούλιο ασφαλείας και στο φόρουμ χρηστών.

                                          δ)

                                          Η παρούσα παράγραφος δεν εφαρμόζεται στο Λιχτενστάιν.

                                          ε)

                                          Όσον αφορά την Ισλανδία, αναστέλλεται η εφαρμογή της παρούσας παραγράφου μέχρις ότου η Μεικτή Επιτροπή του ΕΟΧ λάβει διαφορετική απόφαση.».

            Άρθρο 2
      Η παρούσα απόφαση αρχίζει να ισχύει την επόμενη ημέρα της τελευταίας κοινοποίησης στη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας για τον ΕΟΧ (3).
      Εφαρμόζεται από την 1η Ιανουαρίου 2012.
      Άρθρο 3
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

         …, …

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς της Μεικτής Επιτροπής του ΕΟΧ

         (1)  ΕΕ L …

         (2)  ΕΕ L 276 της 20.10.2010, σ. 1.

         (3)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]